title: Pitkäpyrstötonnikala

text: Pitkäpyrstötonnikala voi saavuttaa suurimmillaan 145 cm:n pituuden ja noin 36 kg:n painon. Sen ruumis on solakka. Laji on saanut nimensä pitkästä pyrstöstään. Ensimmäinen selkäevä on korkeampi kuin toinen. Kylkievät ovat jokseenkin pään mittaisia.


title: Pitkäpyrstötonnikala

text: Pitkäpyrstötonnikalan vartalo on alta hopeanvärinen; yläpuoli on tummansininen mutta vivahtaa alimmilta osiltaan ruskeaan. Toinen selkäevä, vatsaevät, peräevä ja rintaevät ovat mustia, ensimmäinen selkäevä ja peräevä ovat kellertävänmustia, eväkkeet ovat keltaisia ja pyrstöevä on kellertävän musta.


title: Pitkäpyrstötonnikala

text: Pitkäpyrstötonnikalan levinneisyysalue on suppeampi kuin muilla tonnikaloilla. Levinneisyysalue ulottuu Intian valtameren ja Tyynenmeren trooppisille vesille (Etelä-Japanista Filippiineille, Uuteen-Britanniaan ja Australiaan. Lajia tavataan myös Intian rannikkovesiltä, Arabian niemimaan eteläisillä vesillä, Punaisessameressä ja Somalian edustalla).


title: Pitkäpyrstötonnikala

text: Pitkäpyrstötonnikala suosii matalaa vettä, mutta sitä tavataan myös avomereltä. Se viihtyy parhaiten pinnan tuntumassa ja välttelee vähäsuolaisia ja sameita vesiä. Laji liikkuu erikokoisten kalojen muodostamissa suurissa parvissa.


title: Pitkäpyrstötonnikala

text: Pitkäpyrstötonnikalat ovat vahvoja ja nopeita uimareita, jotka saalistavat kaloja, mustekaloja ja äyriäisiä.


title: Pitkäpyrstötonnikala

text: Pitkäpyrstötonnikalat tulevat sukukypsiksi 60–70 cm mittaisina. Laji kutee kesällä.


title: Pitkäpyrstötonnikala

text: Pitkäpyrstötonnikalaa pyydetään sekä ammattimaisesti että virkistysmielessä. Sitä saadaan sivusaaliina, ja sitä kalastetaan pitkälläsiimalla ja troolilla.


title: Pitkäpyrstötonnikala

text: Kalan liha on maukasta, ja se myydään enimmäkseen tuoreena, suolattuna, pakastettuna ja savustettuna. Se syödään pääasiassa hiillostettuna tai paistettuna. Lisäksi lajista tehdään erityisesti säilykettä.


title: Werner Greuter

text: Werner Rodolfo Greuter (27. helmikuuta 1938 Genova, Italia) on sveitsiläinen kasvitieteilijä ja professori. Greuterin auktorinimi on Greuter.


title: Werner Greuter

text: Greuter on käynyt koulua Sveitsin Bellinzonassa ja Winterthurissa. Yliopisto-opinnot hän kävi Zürichin yliopistossa, jossa hän vuonna 1972 valmistui filosofian tohtoriksi. Greuter työskenteli Conservatoire et Jardin botaniques de la Ville de Genèvessä vuosien 1965–1978 aikana ensin apulaiskuraattorina, jonka jälkeen kuraattorina ja lopulta vanhempana kuraattorina. Vuosiksi 1972–1974 hän lähti tieteelliseksi johtajaksi Goulandriksen luonnonhistorialliseen museoon Kifisiáan Kreikkaan.


title: Werner Greuter

text: Vuodesta 1978 vuoteen 2008 Greuter työskenteli Berliinin kasvitieteellisessä puutarhassa johtajana.


title: Werner Greuter

text: Greuter on Havannan yliopiston kunniaprofessori vuodesta 2004. Hän on saanut myös OPTIMA Gold Medal -palkinnon vuonna 1998.


title: Adriatic Arena

text: Adriatic Arena on Pesarossa sijaitseva urheiluhalli. Halli sijaitsee neljän kilometrin päässä Pesaron keskustasta ja rannikosta. Areena avattiin vuonna 1996, jolloin avajaisesiintyjänä toimi Luciano Pavarotti.


title: Eligiusz Niewiadomski

text: Eligiusz Niewiadomski (1. joulukuuta 1869 – 31. tammikuuta 1923) oli puolalainen taidemaalari ja nationalisti, joka ampui 16. joulukuuta 1922 Varsovassa Puolan ensimmäisen presidentin Gabriel Narutowiczin. Murha tapahtui taidenäyttelyn avajaisissa, joihin sekä Niewiadomski että Narutowicz osallistuivat. Niewiadomski tuomittiin teosta kuolemaan ja teloitettiin.


title: Eligiusz Niewiadomski

text: Niewiadomski taisteli Puolan–Neuvostoliiton sodassa. Taiteellisen uransa aikana hän paitsi maalasi, myös opetti taidetta ja julkaisi useita kirjoituksia taiteesta.


title: Afrikanlauluhaukka

text: Afrikanlauluhaukka ("Melierax metabates") on afrikkalainen äänekäs haukka.


title: Afrikanlauluhaukka

text: Linnun pituus on 38–48 cm, siipien kärkiväli 95–110 cm ja paino 500–850 g. Aikuisen linnun höyhenpuku on harmaa, vatsapuolelta valkoraitainen. Siipien kärjet ovat tummanharmaat. Koivet ja nokan tyviosa ovat punaiset. Sukupuolet ovat samanvärisiä. Nuori lintu on päältä ruskea ja alta vaalearaitainen ja sen koivet ovat kellertävät.


title: Afrikanlauluhaukka

text: Afrikanlauluhaukan pääesiintymisalue on Afrikassa Saharan eteläpuolella Namibian ja Zimbabwen rajoille. Marokossa elää alalaji "theresae". Laji puuttuu Afrikan "kainalosta". Arabian niemimaan lounaisrannikolla pesii alalaji "ignoscens". Sen elinympäristön ala on noin 10 miljoonaa neliökilometriä ja maailman populaation koko on 1–10 miljoonaa yksilöä. Se on enimmäkseen paikkalintu.


title: Afrikanlauluhaukka

text: Laji elää savanneilla, metsänreunoissa, puutarhoissa, pensaikkomailla ja ruohostomailla, joilla kasvaa yksittäisiä puita.


title: Afrikanlauluhaukka

text: Parit pesivät yksittäin ja rakentavat risupesänsä tuuhean piikkioksaisen puun keskiosaan, yleensä 6–7 m korkealle. Naaras munii tavallisesti kaksi munaa, joita se hautoo yksin noin viisi viikkoa. Poikaset ovat lentokykyisiä noin kuuden viikon ikäisinä.


title: Afrikanlauluhaukka

text: Afrikanlauluhaukat syövät liskoja, käärmeitä, kameleontteja, jyrsijöitä, lintuja kyyhkynkokoisiin saakka sekä isoja hyönteisiä. Saalistaa sekä juosten maassa saaliin kiinni että syöksymällä ilmassa.


title: Salvatore Lima

text: Salvatore ”Salvo” Lima (23. tammikuuta 1928 – 12. maaliskuuta 1992) oli italialainen kristillisdemokraattinen poliitikko. Hän toimi Italian parlamentin jäsenenä, Palermon pormestarina ja Euroopan parlamentin jäsenenä. Limaa syytettiin yhteyksistä mafiaan, ja hänen nimensä olikin runsaasti esillä parlamentin raportissa mafian poliittisista yhteyksistä. Lopulta mafia murhasi Liman Sisiliassa.


title: Talonpoikaismuseo Yli-Kirra

text: Talonpoikaismuseo Yli-Kirra (tunnetaan myös nimellä ""Koiramäen talo"") on Punkalaitumen Museo- ja Kotiseutuyhdistyksen ylläpitämä kotiseutumuseo Punkalaitumella Pirkanmaalla. Museo on tullut tunnetuksi Mauri Kunnaksen Koiramäki-aiheisten lastenkirjojen "Koiramäen talon" esikuvana.


title: Talonpoikaismuseo Yli-Kirra

text: Museo sijaitsee Punkalaitumen Talalan kylässä vajaa kilometri Punkalaitumen keskustasta itään seututie 230:n varrella. Se koostuu useista autenttisista rakennuksista ja sillä on laajat kokoelmat talonpoikaistyökaluja ja muita käyttöesineitä. Museolla on myös riistanpyyntialue ja kokoelma työkoneita, jotka laitetaan kerran vuodessa käyntiin "Kaikkien aikojen maatalousnäyttelyssä". Silloin yleisö voi seurata työnäytöksiä ja tutustua vanhoihin talonpoikaisiin työmenetelmiin.


title: Koiramäen talo

text: Koiramäen talo voi tarkoittaa seuraavia:


title: Nicki Sørensen

text: Nicki Sørensen (s. 14. toukokuuta 1975 Hillerød, Tanska) on tanskalainen maantiepyöräilijä. Hän aloitti ammattilaisuransa Team Chicky World -joukkueessa 1999, edusti seuraavan vuoden Team Faktaa ja uransa 14 viimeistä vuotta, 2001–2014 tanskalaistallia, joka tunnettiin tuona aikana nimillä Team CSC, Team Saxo Bank ja Team Saxo-Tinkoff.


title: Nicki Sørensen

text: Sørensen voitti Espanjan ympäriajossa 2005 Avilan kaupungin ympäristössä ajetun 18. etapin kukistettuaan loppukirissä irtiottokumppaninsa Javier Pascual Rodríguezin. Ranskan ympäriajossa 2009 hän voitti Vitteliin päättyneen 12. etapin. Hän karkasi Sylvain Calzatin kanssa seitsemän ajajan kärkiryhmästä 22 kilometriä ennen maalia, ja pudotti myös ranskalaisen kyydistään runsaat viisi kilometriä ennen maalia. Hän voitti etapin lopulta 48 sekunnin erolla Laurent Lefèvreen.


title: Nicki Sørensen

text: Sørensen voitti maantieajon Tanskan mestaruuden vuosina 2003, 2008, 2010 ja 2011. Hän edusti Tanskaa olympiakisojen maantieajossa Sydneyssä 2000, Ateenassa 2004, Pekingissä 2008, jossa sijoittui parhaiten, 25:nneksi ja Lontoossa 2012.


title: Kerkkäkynsisammal

text: Kerkkäkynsisammal ("Dicranum flagellare") on sammallaji. Se kuuluu "Dicranaceae" -heimoon ja kynsisammalten sukuun. Kerkkäkynsisammalta esiintyy koko Suomessa Lappia lukuun ottamatta. Koillismaalla laji on uhanalainen. Valtakunnallisessa luokittelussa laji on elinvoimainen.


title: Jyrki Lindström (sanoittaja)

text: Jyrki Lindström (12. kesäkuuta 1943 Tampere – 30. kesäkuuta 1991 Helsinki) oli suomalainen sanoittaja, suomentaja ja toimittaja. Lindström aloitti yleisradiossa, television ulkomaanuutisissa vuonna 1968, jonka jälkeen hän siirtyi syksyllä 1979 Ylen ensimmäiseksi Afrikan kirjeenvaihtajaksi. Vuoden 1990 loppupuolella hän jäi sairauseläkkeelle.


title: Jyrki Lindström (sanoittaja)

text: Jyrki Lindström kuoli 30. kesäkuuta 1991 jäätyään junan alle Helsingissä. Hän oli kuollessaan 48-vuotias.


title: Jyrki Lindström (sanoittaja)

text: Hänen sanoittamiaan kappaleita ovat muun muassa ”Mombasa” (1975), ”Saat miehen kyyneliin” (1966), ”Paikka auringossa” (1968) ja ”Merisairaat kasvot” (1967).


title: Jyrki Lindström (sanoittaja)

text: Lindström suomensi myös englanninkielistä jännityskirjallisuutta.


title: Mediterraneo

text: Mediterraneo on italialainen Gabriele Salvatoresin ohjaama ja Enzo Monteleonen käsikirjoittama elokuva vuodelta 1991. Elokuva on kuvattu pienellä Kreikalle kuuluvalla Kastelórizon saarella Dodekanesian saaristossa. Kastelórizo sai elokuvan ansiosta runsaasti julkisuutta. Elokuva voitti vuonna 1992 muun muassa parhaan vieraskielisen elokuvan Oscar-palkinnon.


title: Mediterraneo

text: Elokuva sijoittuu toisen maailmansodan aikaan. Italialainen laiva jättää sotilasryhmän pienelle kreikkalaiselle saarelle. Sotilaiden tehtävä on pitää saaresta huolta hyökkäystilanteessa sekä havaita vihollisaluksia. Sotilaat alkavat aluksi hieman rentoutua, sillä vihollisia ei näy ja saaren kyläkin näyttää hylätyltä. Kuitenkin viholliset pääsevät tuhoamaan sotilasjoukon aluksen. Toisin kuin italialaissotilaat luulevat, ei saari olekaan hylätty. Kreikkalaiset tulevat piilopaikoistaan, kun tajuavat italialaisten olevan harmittomia.


title: Niitty-yökkönen

text: Niitty-yökkönen ("Cerapteryx graminis") on yökkösten heimoon kuuluva perhoslaji. Sen toukka eli niittymato tunnetaan pelloille ja nurmikoille haittaa aiheuttavana tuhohyönteisenä.


title: Niitty-yökkönen

text: Niitty yökkösen siipien kärkiväli on n. 25–35 mm ja niiden pohjaväri vaihtelee. Lajin kuitenkin tunnistaa helposti vaaleasta pitkittäisviirusta, joka kulkee siiven takanurkasta etusiiven tyveen. Niitty-yökkösen naaras on koirasta isompi, ja molemmilla siipien pohjaväri vaihtelee harmaasta tai vaaleanruskeasta tummanpunaruskeaan.


title: Niitty-yökkönen

text: Toukka on 3–4 senttiä pitkä ja väriltään aluksi vaaleanruskea ja vanhempana tummanruskea. Toukan ruumiissa on seitsemän vaaleaa, kellanharmaata pitkittäisjuovaa ja sen alapuoli on kellahtava.


title: Niitty-yökkönen

text: Yleinen koko Suomessa. Lentää heinä- ja elokuussa.


title: Niitty-yökkönen

text: Perhoset viihtyvät heinä-elokuun iltoina esimerkiksi katulamppujen läheisyydessä. Laji on levinnyt ympäri Suomea ja perhonen on aktiivinen myös päiväsaikaan. Niitty-yökkösen toukat vahingoittavat merkittävästi heinänurmia. Ne saattavat jopa kaluta kokonaisen heinäpellon paljaaksi. Niitä torjuttiin muun muassa kaivamalla jyrkkäreunaisia ojia niityille. Nykyisillä viljelymenetelmillä ne eivät enää pääse aiheuttamaan suurta haittaa pelloille, vaikka ovatkin hyvin yleisiä Suomessa.


title: Niitty-yökkönen

text: Talvehtiminen tapahtuu munana heinämättäässä.


title: Niitty-yökkönen

text: Toukan ravintokasveja ovat nurmilauha ("Deschampsia cespitosa"), metsälauha ("Deschampsia flexuosa") sekä erilaiset nadat ("Festuca" sp.).


title: Lettokynsisammal

text: Lettokynsisammal ("Dicranum bonjeanii") on sammallaji. Se kuuluu "Dicranaceae" -heimoon ja kynsisammalten sukuun. Lettokynsisammal on kalkinsuosijasammal. Yleisväriltään lettokynsisammal on kirkkaan- tai tummanvihreää. Se kasvaa muutaman sentin korkeaksi.


title: Lettokynsisammal

text: Lettokynsisammalen lehdet ovat melkein aina suorat ja ne ovat kärjestä heikosti aaltopoimuiset. Lehden kärjessä on pitkiä soluja.


title: Lettokynsisammal

text: Lettokynsisammal kasvaa koko Suomessa jokseenkin yleisenä.


title: Lettokynsisammal

text: Lettokynsisammal kasvaa keski- ja runsasravinteisten lettojen kuivilla mätäspinnoilla sekä rannoilla ja suoniityillä.


title: Međugorje

text: Međugorje on pieni kaupunki Bosnia ja Hertsegovinassa Čitlukin kunnan alueella. Se sijaitsee Hertsegovinan alueella lähellä Kroatian rajaa. Kaupunki tunnetaan katolisena pyhiinvaelluskohteena. Neitsyt Marian sanotaan ilmestyneen siellä kuudelle lapselle ensimmäistä kertaa 24. kesäkuuta ja 25. kesäkuuta 1981. Vaikka monet katolilaiset uskovat ilmestykseen, katolinen kirkko ei virallisesti ole vahvistanut ihmettä.


title: Međugorje

text: Tunnettu Međugorjen asukas on tennistähti Marin Čilić. Lähes kaikki asukkaat ovat etnisiä kroaatteja.


title: Vila Praia de Âncora

text: Vila Praia de Âncora on seutukunta Portugalissa Caminhan maakunnassa. Sen pinta-ala on 8,15 km² ja seutukunnassa on 4 688 asukasta (2001). Asukastiheys on 575,2 as/km². Vila Praia de Âncora on asukasluvultaan suurin seutukunta Caminhan maakunnassa.


title: Ziggy Marley and the Melody Makers

text: Ziggy Marley and the Melody Makers oli reggaeyhtye, johon kuuluvat Ziggy Marley, Stephen Marley, Sharon Marley ja Cedella Marley. He ovat kaikki Bob Marleyn lapsia. Ryhmä oli toiminnassa vuosina 1979–2002.


title: Dylan Bruno

text: Dylan Bruno (s. 6. syyskuuta 1972 Milford, Connecticut) on yhdysvaltalainen näyttelijä ja entinen malli. Hänet tunnetaan parhaiten roolistaan CBS:n rikossarjassa "Num3rot", jossa hän esitti FBI-agentti Colby Grangeria. Ennen näyttelijän uraansa hän toimi mallina Calvin Kleinille.


title: Paris 36

text: Paris 36 on Christophe Barratierin ohjaama, vuonna 2008 ilmestynyt ranskalais-saksalais-tšekkiläinen musikaalielokuva toiseen maailmansotaan valmistautuvasta Ranskasta.


title: Paris 36

text: Pariisissa 1936 kaupungin pohjoisosassa sijaitseva työläiskortteli, Le Faubourg, ei ole sivussa Euroopan-laajuisesta poliittisesta kuohunnasta. Chansonia-musiikkiteatterin suljettua ovensa, kolme ystävystä – Pigoil (Jugnot), Milou (Cornillac) ja Jacky (Merad) – ovat jääneet työttömiksi. He päättävät kuitenkin esittää paikallisten ihmisten tuella menestysmusikaalin, jonka avulla teatteri saataisiin elvytettyä.


title: Dark Dog

text: Dark Dog on itävaltalainen energiajuoma, jonka vaikutus perustuu kofeiiniin ja guaranaan. Juomaa ei myydä Suomessa.


title: ZTE

text: ZTE () on Kiinan Shenzhenissä toimiva televiestintälaitteiden ja verkkoratkaisujen toimittaja, joka perustettiin Zhongxing Semiconductor Co Ltd:n pohjalle vuonna 1985.


title: ZTE

text: ZTE oli 2018 Kiinan toiseksi suurin matkapuhelinvalmistaja ja Yhdysvalloissa neljänneksi myydyin merkki. Yhdysvaltain kauppaministeriö asetti yritykselle loppuvuodesta 2017 1,19 miljardin dollarin sakot sen käytyä kauppaa Iraniin ja Pohjois-Koreaan ja sen edelleen jatkettua toimintaan huhtikuussa 2018 kauppasaarron, joka pakotti sen keskeyttämään toimintonsa.


title: ZTE

text: ZTE:n pääkonttori sijaitsee Kiinan eteläosan Guangdongin maakunnan Shenzhenin kaupungissa, Nanshanin kaupunkipiirissä. Espoon Keilarannassa on ZTE Sweden Ab Suomen sivuliike. Yhtiön osakkeet ovat julkisen kaupankäynnin kohteena sekä Hongkongin että Shenzhenin pörsseissä.


title: ZTE

text: ZTE on eräs suurimpia televiestintäalan yrityksiä Kiinassa. Yhtiöllä on noin 62 000 työntekijää, joista 10 000 työskentelee Kiinan ulkopuolella. Kaikkiaan yhtiöllä on toimintaa tai edustustoa yli sadassa maassa. Yhtiöllä on oma yliopisto, joka sijaitsee Damaissa. ZTE kehitti ensimmäisen CDMA2000-järjestelmän verkon vuonna 2000 ja on myöhemmin laajentunut kaikkiin maanosiin. Yhtiöllä on suosittu Razr-mallisto.


title: ZTE

text: Keväällä 2005 ruotsalainen tietoliikenneverkkojen valmistaja Ericsson ilmoitti TD-SCDMA-yhteistyöstä ZTE:n kanssa. ZTE:n matkapuhelimien sekä verkkolaitteiden ja -ohjelmistojen tuotekehitystyö tehdään lähes kokonaan Kiinassa. ZTE:llä on toimisto Tukholman ulkopuolella Kistassa, ja yhtiöllä on tuotekehityskumppaneita mm. Texas Instrumentsin, Intelin, Agere Systemsin, HHNEC, IBM:n, Microsoft (Kiina), Qualcommin, Huahong NEC ja Tsinghuan yliopiston kanssa.


title: ZTE

text: ZTE:n suurin matkapuhelinasiakas liikevaihdolla mitattuna on maailman suurin teleoperaattori Vodafone, jolle ZTE valmistaa halpoja kännyköitä pääasiassa Intian markkinoille. Intian lisäksi ZTE:n tärkeitä markkina-alueita kännyköissä ovat Pakistan ja Bangladesh. Helmikuussa 2008 uutisoitiin, että ZTE käy neuvotteluja yhteistyön syventämisestä amerikkalaisen Motorolan kanssa.


title: ZTE

text:
Vuonna 2009 uutisoitin ZTE:n yhteistyöstä CSL Hong Kong -operaattorin kanssa, jolle ZTE oli toimittanut maailman ensimmäisen SDR-pohjaisen HSPA verkon.
ZTE myi vuonna 2009 tammi-kesäkuussa 27 miljoonaa matkapuhelinta, eli 36 prosenttia enemmän kuin vuotta aiemmin. ZTE:n CDMA-puhelinten myynti kaksinkertaistui ja oli 5,92 miljoonaa kappaletta. Elokuussa 2009 ZTE kerrottiin rakentavan WiMax-matkapuhelinverkon Ukrainaan. ABI Research arvioi, että ZTE oli maailman neljänneksi suurin verkkolaitteiden valmistaja vuonna 2009. ZTE:n markkinaosuus oli vuonna 2009 9 % ja joka ohitti Alcatel-Lucentin markkinaosuuden. ZTE:n liikevaihto kasvoi vuonna 2009 yli 8,8 miljardiin dollariin eli noin 6,6 miljardiin euroon, ja voittoa yhtiö teki 360 miljoonaa dollaria eli noin 270 miljoonaa euroa. Vaikka yhtiön liikevaihdosta puolet tuli Kiinan omilta suurilta teleoperaattoreilta, myös ulkomaan toimintojen liikevaihto kasvoi vuonna 2009 11 prosenttia.


title: ZTE

text: Maaliskuussa 2011 kännykkä- ja verkkolaitevalmistaja Ericsson haastoi ZTE:n oikeuteen patenttiloukkauksista, kun ZTE kieltäytyi allekirjoittamasta lisenssisopimusta Ericsonin kanssa. Vuonna 2011 suurimmista matkapuhelimien valmistajista eniten myyntiä lisäsivät ensimmäisellä vuosineljänneksellä ZTE ja yhdysvaltalainen Apple. Kuten Samsung, LG myös ZTE valmisti myös kahdella sim-kortilla toimivia puhelimia. ZTE:n arveltiin tuottavan yli 80 miljoonaa puhelinta vuonna 2011.


title: ZTE

text: Helmikuussa 2012 ZTE voitti mittavan 842 miljoonan dollarin kokonaishinnalla intialaisen operaattori Bharat Sanchar Nigam Ltd, BSNL:n verkonrakennusurakan.


title: ZTE

text:
Maaliskuussa 2017 Yhdysvaltain kauppaministeriö sakotti ZTE:tä 1,19 miljarilla dollarilla sen vietyä yhdysvaltalaista teknologiaa Iraniin ja Pohjois-Koreaan.
16. huhtikuuta 2018 kauppaministeriö asetti ZTE:lle boikotin, joka kielsi yhdysvaltalaisia yrityksiä myymästä komponentteja yhtiölle seitsemän vuoden ajaksi. Amerikkalaisten yhtiöiden arvioitiin toimittavan noin neljänneksen ZTE:n käyttämistä osista. Yhtiö käytti mm. Qualcommin suorittimia ja Android-käyttöjärjestelmää. ZTE joutui boikotin vuoksi keskeyttämään valmistuksensa.
13. toukokuuta Yhdysvaltain presidentti Donald Trump ilmoitti presidentti Xi Jinpingin kanssa auttavansa yhtiötä jatkamaan toimintaansa.ZTE toi Suomen markkinoille loppuvuodesta kosketusnäytöllisen 2010 Blade 3G älypuhelimen, jossa oli Android 2.1-käyttöjärjestelmä. ZTE Blade kilpaili erityisesti hinnalla. Huhtikuussa 2011 Bladesta julkaistiin ZTE Blade 2, jossa oli Android 2.2-käyttöjärjestelmä ja 5 megapikselin kamera. Lokakuussa 2012 julkaistiin ZTE Blade 2:n edeltäjä Blade 3, jossa on 1 GHz:n Qualcomm MSM7227A Snapdragon prosessori ja neljän tuuman näyttö 480 x 800 resoluutiolla. Blade 3:ssa pyörii Google Android OS v4.0 (Ice Cream Sandwich), ja siinä on myös viiden megapikselin kamera, jossa ei ole led-salamaa. Yhtiön kämmen- tai kosketusnäytöllinen tietokone, tablet, malli oli ZTE V9 Light, joka on varustettu seitsemäntuumaisella kosketusnäytöllä. Toukokuussa 2012 ZTE:n Android 4.0 -käyttöliittymään kerrottiin tulevan suomalaisen Rightware Kanzi -versio.


title: Liberaalinationalismi

text: Liberaalinationalismi (engl. myös "civic nationalism") on nimitys "ei-ksenofobiselle" nationalismille, johon kuuluvat vapaus, suvaitsevaisuus ja yksilön vapaudet. Muun muassa Ernest Renania ja John Stuart Milliä pidetään varhaisina liberaalinationalisteina.


title: Liberaalinationalismi

text: Liberaalinationalismi perustuu kansalaisten jakamiin yhteisiin arvoihin, eikä esimerkiksi yhteiseen uskontoon tai etnisyyteen, kuten etnonationalismissa.


title: Dynami:t

text: Dynami:t on virolaisvalmisteinen energiajuoma. Sitä valmistaa Olvin omistama sisaryhtiö A. Le Coq. Tuotetta on saatavilla 0,33 litran, 0,355 litran sekä 0,568 litran tölkeissä sekä 0,5 litran pullossa. Juomasta on saatavilla kahta eri makua: keltainen alkuperäinen Dynami:t, sininen 0,5 litran Dynami:t Blue. Dynami:t Red on poistettu markkinoilta. Tuotetta myydään lähinnä Baltian maissa, mutta myös joissakin pienissä liikkeissä Suomessa. Myös laivoilla, kuten Silja Line, voi olla mahdollisuus ostaa tuotetta.


title: Edvin Christianson

text: Otto Edvin Josef Christianson () oli Suomen ensimmäinen tieteiskirjailija.


title: Edvin Christianson

text: Christianson syntyi 1874 Oulussa viipurilaiseen virkamiessukuun. Armeijassa palvellut isä Otto Viktor Christianson oli nimitetty 1865 Oulun lennätinaseman päälliköksi. Vuonna 1876 hän siirtyi vastaavaan tehtävään synnyinkaupunkiinsa Viipuriin. Hovineuvokseksi kohonnut isä kuoli 46-vuotiaana vuonna 1884, Christiansonin ollessa 9-vuotias. Posti- ja Lennätinlaitos myönsi leskirouvalle ja tämän kahdelle alaikäiselle lapselle 262 ruplan ja 50 kopeekan vuosieläkkeen. Perhe muutti elokuussa 1884 Helsinkiin, jossa Christianson kävi vuodet 1884-86 Svenska normallyceumia. Äiti toimi Posti- ja Lennätinlaitoksella IV luokan virkamiehenä.


title: Edvin Christianson

text: Vuonna 1893 Christianson kirjoittautui Polytekniseen instituuttiin, mutta keskeytti opintonsa seuraavana vuonna ja lähti merille. Suomeen hän palasi vuonna 1899 suorittaen perämiestutkinnon erinomaisella arvosanalla. Vuonna 1902 hän suoritti merikapteenitutkinnon, siirtyi samana vuonna luotsilaitoksen palvelukseen, toimien vuodet 1907-10 Viipurin luotsipiirin vt. luotsiesimiehenä. Christianson kirjoittajanuransa alkoi "Hufvudstadsbladetissa" julkaistuilla meriaiheisilla kertomuksilla.


title: Edvin Christianson

text: Vuonna 1911 Pihkovassa kuollut Christianson on haudattu Viipuriin Sorvalin hautausmaalle.


title: Edvin Christianson

text: Christiansonin kirjat ovat heikosti tunnettuja ja huonosti saatavilla. Raahen Porvari-ja Kauppakoulu ylpeilee kirjastostaan löytyvällä yhdellä Christiansonin teoksella.


title: Kenraali Blanque

text: Kenraali Blanque on Mirage Studios -kustantamon sarjakuvissa esiintyvä aliupseeri. Kevin Eastmanin ja Peter Lairdin luoma hahmo esiintyi ensimmäisen kerran vuonna 1985 "Fugitoid" -sarjakuvalehden ensimmäisessä numerossa. Kenraali Blanque on federaation johtaja, joka on sotaisaissa välissä naapuri imperiumin Triceratorien ja erityisesti sen johtajan Zanramonin kanssa.


title: Kenraali Blanque

text: Kenraali Blanque on D'Hoonib planeetalla asuva federaation johtaja, joka käski professori Honeycuttia rakentamaan siirtymälaitteen, jonka avulla hän saisi valtavan edun yrittäessään valloittaa Triceratorien imperiumin. Blanque oli kyllästynyt odotteluun sillä professori oli työskennellyt laitteen parissa kaksi vuotta saamatta mitään käytännöllistä aikaan. Blanque kuitenkin hoputtamalla aiheutti professorilleen kiirehtimisen vuoksi päänvaivaa ja kehitti lopulta päähineen, jonka avulla kykeni saamaan psyykkisiä voimia. Samaan aikaan auttaessaan jalastaan kiinni jäänyttä robottiapulaistaan iski vesisateen aikana salama, jonka seurauksena professorin mieli siirtyi robottiin. Kenraali Blanque ei aluksi tiennyt tätä ja paikalle saapuessaan näki vian professorin ruumiin, sekä robotin joka juoksi pakoon kohti metsiä. Blanque käski miestensä etsiä ja ampua robotin, sillä välin kun hän itse palasi toisen sotilaan kanssa takaisin alukselleen. Blanque kuitenkin meni tutkimaan professorin taloa ja huomasi erään laitteen, joka on kerännyt tietoa kaikista professorin puheista. Kelattuaan nauhaa noin kolme tuntia taaksepäin hän kuulee kuinka professori valittaa joutuneensa robottiapulaisensa kehoon. Innostuneena Blanque huomaa onnensa sittenkin kääntyneen ja käskee miehiään olla tappamatta robottia ja kaapata se vahingoittumattomana.


title: Kenraali Blanque

text: Palatessaan päämajaansa hän paljastaa oikean käden naiselleen Lonaelle robotin pitävän hallussaan tärkeää tietoa Blanquen haluamasta laitteesta. Tietämättään että Lonae matkaa Komentaja Mozarin luokse paljastamaan salaisuuden, jonka seurauksena hän saa robotin jahtaamiseen seuraa Triceratorien joukoilta. Lisäksi D'Hoonib planeetalle vahingossa siirtyneet Turtlesit aiheuttavat molemmille joukoille pään vaivaa suojellessaan Fugitoidia, joka on heidän ainut keino päästä takaisin maaplaneetalle.


title: Kenraali Blanque

text: Kenraali Blanque esiintyi ensi kerran televisiossa vuoden 2003 Turtles-animaatiosarjassa. Hän toimi sarjakuvien tavoin federaation johtajana, joka kävi sotaa Triceratorien kanssa. Blanque halusi sarjassa siirtymälaitteen, jonka oli luonut professori Honeycutt, jotta voittaisi lopullisesti sodan vihollisiaan vastaan. professori kuitenkin kieltäytyi rakentamasta laitetta rauhan kannattajana. Blanque huomasi myöhemmin professorilleen käyneen onnettomuus, jossa sen mieli oli siirtynyt salamaniskun myötä robotin kehoon. Tämän myötä hän päättää napata robotin, jota Blanque kutsuu nimellä Fugitoidi, saadakseen tarkat tiedot siirtymälaitetta varten. Hän lähettää sotilaansa vangitsemaan Fugitoidin, mutta suunnitelmansa saa takaiskun Turtlesien saavuttua vahingossa heidän planeetalleen, jotka ottavat tehtäväkseen suojella robottia.


title: Kenraali Blanque

text: Fugitoidin saavuttua maaplaneetalle kenraali Blanque liittoutuu agentti Bishopin kanssa, joka lupaa antaa hänelle Turtlesit mikä Bishop saa tuotua hänelle Fugitoidin. Fugitoidin kuitenkin ehtii pyyhkiä mielensä, jottei kukaan saisi hänen kaavojaan selville. Joukkojen vetäydyttyä kotiplaneetalleen kenraali Blanque pidätetään yhdessä Zanramonin kanssa ja heidät lukitaan samaan selliin, jossa kaksikko jatkaa riitelyään.


title: Norjan vuoden urheilija

text: Norjan vuoden urheilija () on vuosittain jaettava, norjalaisten urheilutoimittajien myöntämä palkinto. Useimmin palkinnon on voittanut juoksija Grete Waitz (o.s. Andersen), joka palkittiin neljä kertaa, vuosina 1975, 1977, 1979 ja 1983.


title: Johan Kitti

text: Johan Kitti on saamelainen laulaja ja taiteilija. Hän on voittanut Koutokeinossa pidetyn Sámi Grand Prix'n kahdesti. Vuonna 2006 Kitti voitti Östersundissa pidetyn Liet-Lávlut -kilpailun yhdessä norjansaamelaisen Ellen Sara Bæhrin kanssa kappaleellaan "Luđiin muitalan" ('Joiulla minä kerron').


title: Jamal Mayers

text: Jamal David Mayers (s. 24. lokakuuta 1974 Toronto, Ontario) on uransa päättänyt kanadalainen jääkiekkoilija.


title: Jamal Mayers

text: Mayers pelasi juniorijääkiekkoa Thornhill Thunderbirdsissa vuosina 1990–1992. Hän pelasi yliopistojääkiekkoa Western Michiganin yliopistossa vuosina 1992–1996. St. Louis Blues varasi laitahyökkääjänä pelaavan Mayersin neljännellä kierroksella varausvuorolla 89. Mayers edusti St. Louisia kaudet 1996–2008. Kaksi ensimmäistä kautta hän pelasi suurimmaksi osaksi St. Louisin farmijoukkue Worcester IceCatsissä. Marraskuussa 2002 Mayers loukkasi polvensa ja pelasi sen vuoksi kaudella vain 15 ottelua. Kesäkuussa 2008 St. Louis myi Mayersin Toronto Maple Leafsiin, josta se vai vaihdossa kolmannen kierroksen varausoikeuden.


title: Jamal Mayers

text: Mayers siirtyi tammikuussa 2009 Calgary Flamesiin pelaajakaupassa, jossa Flames sai hänen lisäkseen Niklas Hagmanin, Matt Stajanin ja Ian Whiten, ja jossa Maple Leafsiin siirtyivät Dion Phaneuf, Keith Aulie ja Fredrik Sjöström. Hän pelasi Calgaryssä vain loppukauden , minkä jälkeen teki elokuussa 2010 San Jose Sharksin kanssa vuoden sopimuksen, arvoltaan 600 000 dollaria. Sopimuksen päätyttyä hän siirtyi heinäkuussa 2011 Chicago Blackhawksiin niin ikään yksivuotisella sopimuksella, arvoltaan 550 000 dollaria.


title: Jamal Mayers

text: Mayers edusti Kanadaa vuoden 2007 maailmanmestaruuskilpailuissa, joissa joukkue voitti kultaa kaatamalla finaalissa Suomen 4–2 sekä vuoden 2008 maailmanmestaruuskilpailuissa, joissa Kanada jäi hopealle hävittyään loppuottelun Venäjää vastaan jatkoajalla 5–4.


title: José Joaquín Rojas

text: José Joaquín Rojas Gil (s. 8. kesäkuuta 1985 Cieza, Murcia, Espanja) on espanjalainen maantiepyöräilijä. Hän aloitti ammattilaisuransa vuonna 2006 Liberty Seguros-Würth-tallissa, jonka nimi muuttui kesken kauden Astanaksi. Vuodesta 2007 hän on edustanut Caisse d'Epargne / Team Movistar -joukkuetta. Hän voitti maantieajon Espanjan-mestaruuden 2011 ja 2016.


title: Mark Polansky

text: Mark Lewis "Roman" Polansky (s. 2. kesäkuuta 1956 Paterson, New Jersey) on yhdysvaltalainen ilmailualan insinööri, koelentäjä ("research pilot") ja NASAn astronautti. Polansky sai lempinimen "Roman" pilana, sillä hänellä on sama sukunimi kuin ohjaaja Roman Polańskilla. Hän on osallistunut avaruussukkulalennoille STS-98, STS-116 ja STS-127.


title: Mark Polansky

text: Polanskyn isä, Irving, oli juutalainen. Hänen äitinsä, Edith, on alun perin Havaijilta ja on syntyperältään korealainen. Polansky kunnioitti isänsä etnistä taustaa ottamalla mukaansa sukkulalennolle STS-116 teddykarhun Yhdysvaltain holokaustimuistomuseosta (United States Holocaust Memorial Museum). Polansky on naimisissa sanantoniolaisen Lisa Ristowin kanssa. Heillä on kaksi lasta, tytär ja poika.


title: Mark Polansky

text: Polansky astui Yhdysvaltain ilmavoimien palvelukseen valmistuttuaan Purduen yliopistosta aeronautiikan ja astronautiikan maisterina vuonna 1978. Hän lensi F-15 ja F-5E lentokoneita ja toimi aggressor-pilottina (toimii vihollislentäjänä ilmasotaharjoituksissa). Vuonna 1986 hän osallistui Edwards Air Force Basen koelentokouluun Kaliforniassa. Polansky luopui aktiivipalveluksesta vuonna 1992 tavoitellakseen uraa NASAssa. Hän on lentänyt yli 5 000 tuntia yli 30 erilaisella lentokonetyypillä.


title: Mark Polansky

text: Polansky liittyi NASAan elokuussa 1992 ilmailualan insinöörinä ja lentäjänä. Hän opetti Johnson Space Centerissä avaruussukuloiden pilotteja laskeutumistekniikoissa ja T-38 suihkuharjoitushävittäjän käsittelyssä. Polansky suoritti myös koelentoja NASAn T-38:n avioniikaltaan päivitetyssä suihkuharjoituskoneessa.


title: Mark Polansky

text: Polansky valittiin huhtikuussa 1996 NASAn astronauttikoulutukseen (NASAn astronauttiryhmä 16 - "The Sardines"). Kahden vuoden koulutuksen ja arvioinnin jälkeen hänet nimitettiin aluksi Kennedy Space Centeriin avaruussukkuloiden lähtöjen ja laukaisujen tukitehtäviin. Hän toimi avaruussukkulalento STS-98:n pilottina (2001) viettäen 309 tuntia avaruudessa. Seuraavaksi hänet nimitettiin lennonvalvontaan (CAPCOM). Polansky toimi CAPCOMin johtajana huhtikuusta 2002 joulukuuhun 2002. Hän toimi myös astronauttien pääkouluttajana ja johtotehtävissä sukkuloiden laukaisutehtävissä ja korjauksissa. Polansky toimi komentajana 1. joulukuuta 2006 laukaistulla sukkulalennolla STS-116, Kansainvälisen avaruusaseman kokoonpanolennolla. Hän oli myös 16. heinäkuuta 2009 laukaistun STS-127 Endeavourin komentaja. Kuten astronauttitoverinsa Michael J. Massiminokin aikaisemmin Polansky raportoi Twitterissä lennon STS-127 valmisteluja ja lennonaikaisia tapahtumia.


title: Delain

text: Delain on hollantilainen sinfonista metallimusiikkia esittävä yhtye. Yhtyeen perusti Within Temptationin entinen kosketinsoittaja Martijn Westerholt yhdessä Charlotte Wesselsin kanssa vuonna 2002.


title: Sylvain Calzati

text: Sylvain Calzati (s. 1. heinäkuuta 1979 Lyon, Ranska) on ranskalainen maantiepyöräilijä. Hän aloitti ammattilaisuransa Barloworld-tallissa vuonna 2003. Seuraavana vuonna hän edusti joukkueita Saint-Quentin Oktos ja RAGT Semences sekä 2005–2008 Ag2r-tallia. Vuoden 2009 hän ajoi UCI Continental Circuits -tasolla kilpailleessa Agritubel-tallissa. Vuonna 2010 hän palasi ProTour-tasolle Team Sky -tallin mukana. Viimeisenä ammattilaisvuonnaan 2011 hän edusti Continental-tasolla kilpailevaa Bretagne-Schuller -joukkuetta.


title: Sylvain Calzati

text: Calzati voitti vuonna 2004 Tour de l'Avenir -etappikilpailun ja sijoittui toiseksi Etoile de Bessèges -ajossa. Ranskan ympäriajossa 2006 hän voitti Lorientiin päättyneen kahdeksannen etapin. Hän karkasi irtiottokumppaneiltaan Kjell Carlströmiltä ja Patrice Halgandilta runsaat 30 kilometriä ennen maalia voittaen etapin kahden minuutin ja viiden sekunnin erolla Carlströmiin.


title: Stripped (The Rolling Stonesin albumi)

text: Stripped on The Rolling Stonesin vuonna 1995 julkaistu livealbumi, jonka materiaali on kerätty "Voodoo Lounge" -albumin kiertueelta. Albumille sisältyy muun muassa Bob Dylan -cover ”Like a Rolling Stone”.


title: 48 (luku)

text: 48 (neljäkymmentäkahdeksan) on luonnollinen luku, jota edeltää 47 ja seuraa 49.


title: 48 (luku)

text: Alkuaineiden jaksollisessa järjestelmässä 48 on kadmiumin järjestysluku.


title: Air Canada Jazz

text: Air Canada Jazz on kanadalainen lentoyhtiö. Yhtiö on alun perin Air Canadan omistama, mutta on myöhemmin luopunut omistuksestaan, nykyisin yhtön omistaa Jazz Air Income Fund-rahasto (). Jazz toimii Air Canadan lentoliikenteen syöttöliikenneyhtiönä. Yhtiön kotipaikka on Halifax Stanfieldin kansainvälinen lentoasema, Enfieldissä, Nova Scotiassa.


title: Air Canada Jazz

text: Air Canada Jazz lentää 85 kohteeseen Pohjois-Amerikassa ja yhtiön solmukohteita ovat Toronton Pearsonin kansainvälinen lentoasema, Vancouverin kansainvälinen lentoasema, Montreal-Pierre Elliott Trudeaun kansainvälinen lentoasema ja Calgaryn kansainvälinen lentoasema. Kesäkuussa 2009 Air Canada jazz työllisti 4 932 henkilöä.


title: Air Canada Jazz

text: Yhtiö perustettiin vuonna 2001 yhdistämällä Air Canadan omistamat syöttöliikenneyhtiöt Air BC, Air Nova, Air Ontario ja Canadian Regional Airlines.


title: Air Canada Jazz

text: Vuonna 2006 ACE Aviation Holdings (Air Canadan emoyhtiö) luopui yhtiön omistuksesta myytyään kaikki omistamansa Air Canada Jazzin osakkeet.


title: Air Canada Jazz

text: Elokuussa 2008 Air Canada Jazz poisti koneistansa matkustajien pelastusliivit alentaakseen polttoainekustannuksia. Lentoyhtiö neuvoo matkustajia käyttäämään istuintyynyjä kellukkeina mahdollisen veteenlaskeutumisen jälkeen. Yhtiön mukaan lähes ainoastaan manner Kanadan yllä lentävän yhtiön koneiden laskeutuminen veteen on erittäin epätodennäköistä.


title: Allan Bloom

text: Allan David Bloom (14. syyskuuta 1930 Indianapolis, Indiana – 7. lokakuuta 1992 Chicago, Illinois) oli yhdysvaltalainen filosofi sekä klassisen antiikin tutkija.


title: Ossian

text: Ossian on kelttiläisperäinen miehen etunimi, muunnos nimestä Ossin. Nimi tuli laajalti tunnetuksi 1700-luvulla skotlantilaisen James Macphersonin runoteoksesta "Ossianin laulut"., jota hän väitti käännökseksi ikivanhasta "Ossianin, Fingalin pojan" kirjoittamasta gaelinkielisestä teoksesta, mutta jonka hän uudempien tutkimusten mukaan oli kirjoittanut itse.


title: Ossian

text: Suomessa Ossianin nimipäivä on 17. heinäkuuta. Ossianeja on Väestörekisterikeskuksen mukaan ollut Suomessa vuoden 2012 loppuun mennessä 3 801 miestä ja alle 10 naista. Nimestä on käytössä myös lyhempi mukaelma Ossi.


title: Esa Helasvuo

text: Esa Matti Helasvuo (s. 9. maaliskuuta 1945 Helsinki) on suomalainen säveltäjä, sovittaja, pianisti ja Sibelius-Akatemian lehtori.


title: Esa Helasvuo

text: Monipuolinen ja musiikin eri tyylilajien välillä sujuvasti liikkuva Helasvuo on tehnyt lastenmusiikkia, kuoroteoksia, tilaussävellyksiä orkesterille sekä runsaasti elokuva-, kuunnelma- ja näyttämömusiikkia.


title: Esa Helasvuo

text: Esa Helasvuo on toiseksi vanhin sosiaalineuvos Kaarlo Helasvuon (Hällström) ja lastentarhanopettaja Siiri Järnefeltin neljästä lapsesta. Hänen isoveljensä Antero Helasvuo tunnetaan kääntäjänä ja suomentajana, pikkuveli Pekka Helasvuo viulistina ja kapellimestarina.


title: Esa Helasvuo

text: Esa Helasvuo opiskeli Kallion lukiossa. Piano-opintoja hän suoritti Sibelius-Akatemian nuoriso-osastolla 1952–1966 ja 1966–1969 solistisella osastolla muun muassa Jaakko Someron oppilaana. Syksyllä 1964 hänet pestattiin The Sounds-yhtyeen kosketinsoittajaksi taiteilijanimellä David Sinner. Helasvuo soitti 1960-luvulla myös The Hounds- ja Frankies-yhtyeissä.


title: Esa Helasvuo

text: Vuonna 1969 Helasvuo sai Yleisradion teatteriosastolta musiikkidramaturgin viran, jota hoiti vuoteen 1975. Sibelius-Akatemian musiikkikasvatuksen osastolla hän toimi aluksi sivutoimisena tuntiopettajana 1979–1982, improvisoinnin ja vapaan säestyksen tuntiopettajana 1985–1991, sitten improvisoinnin lehtorina sekä välillä myös osaston johtajana ja varajohtajana vuoteen 2008 saakka, jolloin jäi freelance-muusikoksi ja -säveltäjäksi. Vuosina 1979–1982 Esa Helasvuo opetti musiikkia myös Teatterikorkeakoulussa.


title: Esa Helasvuo

text: Esa Helasvuo levytti esikoisalbuminsa "Think-Tank-Funk" vuonna 1973 Finnlevylle, jonka tuotantopäällikkönä toimi Toivo Kärki. Levyn muut muusikot olivat Hasse Walli, Edward Vesala, Teppo Hauta-aho, Veli-Pekka Bister, Ylermi Poijärvi, Pekka Helasvuo, Yrjö Lasonpalo ja Pirjo Helasvuo. Vuonna 2011 albumi julkaistiin uudelleen CD-muodossa.


title: Esa Helasvuo

text: Helasvuon toisen sooloalbumin "Omat hommat" tuotti Love Recordsille Måns Groundstroem vuonna 1974.


title: Esa Helasvuo

text: Vuonna 1977 julkaistu "Q"-albumi tehtiin kahden miehen ja pienen jousisektion voimin: Helasvuo pianossa ja Edward Vesala rummuissa. Samana vuonna Helasvuo teki lastenlaulualbumin "Onnimanni" monen eri esittäjän kanssa.


title: Esa Helasvuo

text: Vuonna 2013 Esa Helasvuo julkaisi soolopianolevyn "Stella Nova" (Tum Records), joka on hänen seitsemäs omissa nimissä julkaistu albumi.


title: Esa Helasvuo

text: Esa Helasvuo on tehnyt runsaasti esiintymisiä improvisoivana soolopianistina, toiminut studiomuusikkona sekä pianistina teattereissa ja konserteissa. Nuoruusajan pop-yhtyeiden lisäksi hän on soittanut UMOssa sekä muun muassa Eero Koivistoisen, Seppo Paakkunaisen, Edward Vesalan, Henrik Otto Donnerin, Christian Schwindtin, Seppo Rannikon ja Matti Oilingin yhtyeissä.


title: Jokioisten Koetus

text: Jokioisten Koetus (JoKo) on pesäpalloseura Jokioisista joka pelaa kaudella 2018 Suomen toiseksi korkeimmalla sarjatasolla, Ykköspesiksessä. Seura on -taustainen. Se on pelannut myös miesten SM-sarjassa 1976, jolloin sijoittui yhdenneksitoista kuudella voitolla.


title: Jokioisten Koetus

text: Voimistelu- ja urheiluseura Jokioisten Koetus perustettiin työväenyhdistyksen alaisuuteen 3. elokuuta 1902 Seppäinmäen pakarissa. Seuran toiminta käynnistyi varsinaisesti kuitenkin vuonna 1903 kun seura järjesti toimintansa ensimmäiset virallisluontoiset yleisurheilukilpailut. Vuonna 1905 seura itsenäistyi työväenyhdistyksen alaisuudesta omaksi yhdistyksekseen.


title: Jokioisten Koetus

text: Seuran toiminta laajeni vuonna 1907 kun talviurheilulajeista hiihto tuli mukaan lajivalikoimaan kilpailujen myötä. Vuonna 1914 Koetukseen perustettiin myös naisjaosto. Sisällissodan myötä työväentaustainen seura erotettiin vuonna 1918 Suomen Voimistelu- ja Urheiluliitosta johtuen seuran jäsenistön osallisuudesta punakaartin toimintaan. Tästä syystä seura liittyikin vuonna 1919 perustettuun Työväen Urheiluliittoon. Seuralle perustettin nuoriso-osasto vuonna 1927 ja seura järjesti ensimmäiset kansallisen tason yleisurheilukilpailut vuonna 1936. Helsingin olympialaisiin 1952 Koetuksesta osallistui viisi urheilijaa.


title: Jokioisten Koetus

text: 1950-luvulla uudelleen virinnyt seuran pesäpallotoiminta koki ensimmäisen aallonharjansa joukkueen noustua TUL:n mestaruussarjaan 1966. Pesäpalloliiton alaisissa sarjoissa Koetus nousi SM-sarjaan kauden 1975 päätteeksi. Kaudella 1976 Koetus pelasi SM-sarjassa 22 ottelua, joista joukkue voitti kuusi. JoKo sijoittui sarjassa 11:nneksi. TUL:n puolella Koetuksen naiset voittivat 1984 mestaruuden.


title: Jokioisten Koetus

text: Koetus nousi vuonna 1991 uuteen Ykköspesis-sarjaan jossa miesten pesäpallojoukkue pelasi kauteen 1997 asti. Vuosituhannen vaihteessa Koetus vuorotteli Ykköspesiksen ja alemman sarjatason, Suomensarjan, välillä. Vuonna 2001 tehty organisaatiomuutos keskitti Koetuksen toiminnan lähinnä erikoistumiseen pesäpallossa. Kaudet 2001-2004 Koetus pelasi kolmanneksi korkeimmalla sarjatasolla nousten kausiksi 2005-2006 Ykköspesikseen. Suomensarjakauden 2007 jälkeen Koetus nousi jälleen Ykköspesikseen sijoittuen kaudella 2009 historiansa parhaimpaan sijoitukseen; viidenneksi. Kaudesta 2011 lähtien Koetus on pelannut Suomensarjassa.


title: Jokioisten Koetus

text: Jokioisten Koetus pelaa pesäpallon kotiottelunsa Jokioisten pesäpallokentällä. Kentälle on tehty hiekkatekonurmi vuonna 2008. Jokioisten kunnan osuus kentän rakentamisessa oli 130 000 euroa. Kentän vihkäisotteluna pelattiin Superpesis-ottelu Hyvinkään ja Kouvola välillä. Ottelua seurasi tuolloin 1022 katsojaa.


title: Vanhakaupunki

text: Vanhakaupunki tai vanha kaupunki on nimitys, jota käytetään useiden kaupunkien vanhoista – yleensä vanhimmista – osista. Monesti vanhakaupunki on myös jonkinlaisen suojelun kohteena, ja merkittävimpiä on kirjattu muun muassa Unescon maailmanperintöluetteloon.


title: Vanhakaupunki

text: Vanha kaupunki sijaitsee usein (joskaan ei välttämättä) kaupungin keskustassa ja sen rakennuskanta ja asemakaava ovat tyypillisesti selvästi vanhemmat kuin keskustan muissa osissa. Monesti vanha kaupunki on se alue, jolle kaupunki on alkujaan perustettu.


title: Vanhakaupunki

text: Pohjois-Afrikan arabimaiden kaupunkien vanhoista muurien ympäröimistä keskustakortteleista käytetään nimitystä medina.


title: Vanhakaupunki

text: Suomessa nimi "Vanhakaupunki" esiintyy myös erisnimenä ainakin Helsingissä, jossa on Vanhakaupunki-niminen kaupunginosa. Sen nimi viittaa kaupungin entiseen sijaintipaikkaan.


title: Vanhakaupunki

text: Kaupungin entistä sijaintipaikkaa voivat tarkoittaa myös sekä Suomessa että muualla sen kaltaiset nimet kuin Vanha Vaasa ja Vanha Uppsala. Vanhassa Vaasassa sijaitsi Vaasan kaupunki ennen vuonna 1852 tapahtunutta tulipaloa, ja Vanha Uppsala oli nykyisen Uppsalan kaupungin edeltäjänä ollut vanha keskuspaikka.


title: Rock Me Amadeus

text: Rock Me Amadeus on itävaltalaisen pop-muusikko Falcon vuonna 1985 julkaisema kappale. Kappale julkaistiin hänen albumillaan Falco 3. Kappale sai innoitteen Oscar-voittaja elokuvasta "Amadeus", ja siitä muotoutui kansainvälinen hitti ja siten yksi artistin tunnetuimmista kappaleista. Vuonna 2014 power-metal -yhtye Edguy julkaisi kappaleesta coverin levyllään Space Police – Defenders of the Crown.


title: Rock Me Amadeus

text: Vuoden 1991 remix-versio nousi ylimmillään Suomen virallisen listan sijalle 10.


title: Eva Pope

text: Eva Pope (s. 16. marraskuuta 1967 Appley Bridge, Englanti) on brittiläinen näyttelijä. Hänen ensimmäinen merkittävä roolinsa oli Tanya Pooley televisiosarjassa "Coronation Street" vuosina 1993–1994. Tämän jälkeen hän on ollut mukana lukuisissa eri sarjoissa, kuten "Rimakauhua ja rakkautta", "Sairaalaelämää", "Sydämen asialla", "Dream Team", "Bad Girls", "Life on Mars" ja "Elämä käsissä". Vuosina 2007–2010 hän näytteli rehtori Rachel Masonia Suomessakin esitetyssä BBC:n menestyssarjassa "Waterloo Roadin koulu".


title: Guy Kingsley Poynter

text: Guy Kingsley Poynter (3. syyskuuta 1915 Great Neck, New York – 1983) oli yhdysvaltalainen näyttelijä. Hän on esiintynyt muun muassa brittiläisissä elokuvissa "Tulva" (1958) ja "Älä odota armoa" (1963). BBC:n tieteiskuunnelmasarjassa "Journey into Space" hän esitti Doc Matthewsin roolin.


title: Amanda Jiroux

text: Amanda Michelle "Mandy" Jiroux (s. 15. joulukuuta 1987 Phoenix, Arizona, Yhdysvallat) on yhdysvaltalainen tanssija, laulaja ja malli. Hän on tunnettu Miley Cyrusin taustatanssijana. Heillä on myös oma YouTube-show, joka kantaa nimeä The Miley And Mandy Show. Hänellä on veli Garret Jiroux.


title: Amanda Jiroux

text: Mandy aloitti oman vaatemalliston vuoden 2011 lopussa. Vaatemalliston nimi on "Be You Stay True". Hän aloitti myös tekemään yhteistyötä muotisuunnittelija Samii Ryanin kanssa vuonna 2012. He suunnittelivat pannan ja korvakorut.


title: Amanda Jiroux

text: Mandylla on myös oma yhtye The Beach Girl5. Miley Cyrus on sanottanut yhtyeelle kappaleita.


title: Mervi Pesu

text: Mervi Pesu (o.s. Väisänen, s. 2. toukokuuta 1973) on suomalainen hiihto- ja pyöräsuunnistaja. Seuratasolla hän edustaa Rajamäen Rykmenttiä.


title: Mervi Pesu

text: Hiihtosuunnistuksen MM-kilpailuissa 2002 Borovetsissa Väisänen voitti pitkältä matkalta pronssia. Myöhemmin samana vuonna pyöräsuunnistuksen MM-kilpailuissa Fontainebleaussa 2002 Väisänen voitti kultaa viestistä ja hopeaa sprintistä. Viestissä hänen kanssaan pyöräsuunnistivat Kirsi Korhonen ja Päivi Tommola.


title: Mervi Pesu

text: Hiihtosuunnistuksen EM-kilpailuissa S-Chanfissa 2008 Pesu voitti viestissä kultaa ja pitkällä matkalla pronssia. Viestissä hänen kanssaan hiihtosuunnistivat Hannele Valkonen ja Liisa Anttila. Vuoden 2013 hiihtosuunnistuksen EM-kilpailuissa Mervi Pesu saavutti sprintissä hopeaa ja keskimatkalla pronssia. Saman vuoden MM-kilpailuissa hän oli paras suomalainen: hän voitti kultaa pitkällä matkalla ja saavutti hopeaa sprintissä ja sekaviestissä sekä pronssia naisten viestissä. Vuoden 2014 hiihtosuunnistuksen EM-kilpailuissa Pesu saavutti kultaa pitkältä matkalta ja viestistä. Vuoden 2015 MM-kilpailuissa Pesu saavutti hopeaa viestissä ja pronssia keskimatkalla. Saman vuoden EM-kilpailuissa hän saavutti kultaa keskimatkalla ja hopeaa sprintistä ja viestistä.


title: Mervi Pesu

text: Hiihdossa Pesu edustaa Lempäälän Kisaa. Hiihdon SM-kilpailuista hän saavutti seuran riveissä viestihopeaa vuonna 2015 ja viestipronssia vuonna 2014.


title: Mervi Pesu

text: Mervi Pesu on naimisissa hiihto- ja pyöräsuunnistaja Raino Pesun kanssa.


title: Mervi Pesu

text: Mervi Pesu opettaa myös Lempäälän Sääksjärven koulussa liikuntaa.


title: Etapit 12–21 Ranskan ympäriajossa 2009

text: Ranskan ympäriajon 2009 etappien 12–21 tulokset:


title: Etapit 12–21 Ranskan ympäriajossa 2009

text:
12. etapin tulokset
Kokonaistilanne 12. etapin jälkeen


title: Etapit 12–21 Ranskan ympäriajossa 2009

text:
13. etapin tulokset
Kokonaistilanne 13. etapin jälkeen


title: Etapit 12–21 Ranskan ympäriajossa 2009

text:
14. etapin tulokset
Kokonaistilanne 14. etapin jälkeen


title: Etapit 12–21 Ranskan ympäriajossa 2009

text:
15. etapin tulokset
Kokonaistilanne 15. etapin jälkeen


title: Etapit 12–21 Ranskan ympäriajossa 2009

text:
16. etapin tulokset
Kokonaistilanne 16. etapin jälkeen


title: Etapit 12–21 Ranskan ympäriajossa 2009

text:
17. etapin tulokset
Kokonaistilanne 17. etapin jälkeen


title: Etapit 12–21 Ranskan ympäriajossa 2009

text:
18. etapin tulokset
Kokonaistilanne 18. etapin jälkeen


title: Etapit 12–21 Ranskan ympäriajossa 2009

text:
19. etapin tulokset
Kokonaistilanne 19. etapin jälkeen


title: Etapit 12–21 Ranskan ympäriajossa 2009

text:
20. etapin tulokset
Kokonaistilanne 20. etapin jälkeen


title: Etapit 12–21 Ranskan ympäriajossa 2009

text:
21. etapin tulokset
Lopputilanne 21. etapin jälkeen


title: Hallintomaksu

text: Hallintomaksu on viranomaispalvelun saajalta kannettava rahallinen vastike. Maksajia ovat julkisten palvelujen käyttäjät, hallintopäätösten kohteet ja muut hallinnon asiakkaat. Joskus hallintomaksu liittyy hallinnolliseen sääntelyyn, jolloin tavoitteena on maksullisuudella ohjata jotakin toimintaa. Hallintomaksuja koskeva yleinen säännös on maksuperustelaki (150/1992). Kunnat hinnoittelevet palvelunsa ja suoritteensa melko vapaasti, mutta kunnallinenkin hallintomaksu edellyttää lakia tai kunnan päätöstä. Hallintomaksuja ovat esimerkiksi päivähoito- ja sairaalamaksut sekä toimintaa ohjaamaan pyrkivät sääntelymaksut, kuten ympäristömaksut.


title: Rosary Cathedral

text: Our Lady, Queen of the Most Holy Rosary Cathedral on Toledossa Ohiossa Yhdysvalloissa sijaitseva katedraali, joka on Toledon katolisen hiippakunnan tuomiokirkko. Sen rakentaminen aloitettiin vuonna 1926 ja se valmistui vuonna 1931. Kirkossa on 1 400 istumapaikkaa.


Kyberavaruus vasta-alkaville ja edistyville on Joanna Buickin ja Zoran Jevticin tekemä tietokirja, joka valottaa tiedonvälitysteknologian historiaa niiltä osin, jotka johtivat kyberneettiseen vallankumoukseen. Teos kertoo informaatioteollisuuden kasvusta sekä määrittää identiteetin ja hallinnan sosiaaliset ja poliittiset merkitykset uudessa elektronisessa maailmassa. Se ennakoi tulevaisuutta, joka saattaa toteutua ottaessamme ratkaisevan askeleen kohti rinnakkaista, sähköistä maailmankaikkeutta.


title: Peter H. Gilmore

text: Magus Peter Howard Gilmore on yhdysvaltalainen satanisti, josta tuli vuonna 2001 Saatanan kirkon ylipappi. Hän asuu New Yorkin osavaltiossa. Hän on antanut runsain määrin haastatteluja ja julkaissut kirjan "The Satanic Scriptures" (2007), jossa hän muun muassa valottaa sitä, minkälaisin seremonioin satanistit suorittavat naimisiinmenonsa ja hautajaisensa.


title: Peter H. Gilmore

text: Gilmore on naimisissa ylipapitar Peggy Nadramian kanssa.


title: Hallintosanktio

text: Hallintosanktio on viranomaisen laissa olevan erityissäännöksen nojalla määräämä rangaistukseen verrattava seuraamus virheellisestä tai muuten lainvastaisesta toiminnasta. Hallintosanktion ero velvoittavaan hallintopäätökseen ei ole selvärajainen, sillä joskus hallintopäätöksellä voi olla esimerkiksi sekä sanktion että turvaamistoimen luonne. Tällainen on vaikkapa maastakarkotus tai passin poisottaminen. Hallintoluvan menetys puolestaan on toisaalta rangaistus toisaalta kielteinen hallintopäätös.


title: Hallintosanktio

text: Hallintosanktioita ovat esimerkiksi


title: Albanian demokraattinen puolue

text: Albanian demokraattinen puolue () on vuonna 1990 perustettu keskusta-oikeistolainen konservatiivinen tai liberaalikonservatiivinen poliittinen puolue Albaniassa. Demokraattinen puolue on International Democrat Unionin, Centrist Democrat Internationalin ja Euroopan kansanpuolueen täysjäsen.


title: Albanian sosialistinen puolue

text: Albanian sosialistinen puolue () on keskusta-vasemmistolainen sosiaalidemokraattinen puolue Albaniassa.


title: Albanian sosialistinen puolue

text: Sosialistinen puolue syntyi vuonna 1991 Albanian työn puolueen seuraajaksi. Fatos Nano johti sitä vuoteen 2005. Nykyisin puoluetta johtaa Tiranan entinen pormestari, taiteilija Edi Rama. Puolue on Sosialistisen internationaalin jäsen ja julkaisee "Zëri i Popullit" -lehteä.


title: Albanian republikaaninen puolue

text: Albanian republikaaninen puolue () on vuonna 1991 perustettu albanialainen kansallismielinen oikeistopuolue. Se on nykyisen parlamentin kolmanneksi suurin puolue demokraattien ja sosialistien jälkeen. Puoluetta johtaa Albanian entinen puolustusministeri Fatmir Mediu.


title: Alimi Ballard

text: Alimi Ballard (s. 17. lokakuuta 1977 Bronx, New York, Yhdysvallat) on yhdysvaltalainen näyttelijä. Ballard on tunnettu erityisesti roolistaan FBI-agentti David Sinclairia CBS:n rikossarjassa "Num3rot".


title: Lännenkynsisammal

text: Lännenkynsisammal ("Dicranum leioneuron") on pystykasvuinen ja tanakka sammallaji. Lännenkynsisammal kuuluu "Dicranaceae" -heimoon ja kynsisammalten sukuun. Se on yksi Suomen 51 vastuulajista lehtisammalissa. Yleisväriltään lännenkynsisammal on ruskeanvihreä.


title: Lännenkynsisammal

text: Lännenkynsisammalta esiintyy Luoteis-Euroopassa ja Pohjois-Amerikan koillisosissa sekä Skandinavian eteläosissa. Suomessa esiintymät ovat paikoittaisia ja harvinaisia ja kanta on elinvoimainen ainoastaan Länsi-Suomessa. Lännenkynsisammalta on kuitenkin havaittu Koillismaalla asti.


title: Lännenkynsisammal

text: Lännenkynsisammal kasvaa soiden mättäillä.


title: Candan Erçetin

text: Candan Erçetin (s. 10. helmikuuta 1963 Kırklareli, Turkki) on turkkilainen laulaja. Hän edusti Turkkia vuoden 1986 Eurovision laulukilpailussa.


title: Eksemestaani

text: Eksemestaani (CHO) on steroidaalinen rintasyövän hoidossa käytettävä lääke. Eksemestaania käytetään pitkälle edenneen hormoniriippuvaisen rintasyövän hoidossa vaihdevuosien jälkeen. Sen vaikutus perustuu aromataasientsyymin toiminnan estämiseen.


title: Eksemestaani

text: Eksemestaanin kehittivät italialaisen Farmitalia-Carlo Erba SpA:n tutkijat. Synteesin lähtöaineina toimivat paraformaldehydi ja dimetyyliamiinihydrokloridi. Syntyvä tuote reagoi boldenonin kanssa ja hapetetaan eksemestaaniksi.


title: Eksemestaani

text: Aromataasi on entsyymi, joka katalysoi estrogeenihormonien tuotantoa androgeeneista. Rintasyöpä on usein hormoniriippuvainen, eli estrogeenihormonit voimistavat kasvaimen kehittymistä. Eksemestaani on aromataasin inhibiittori, eli se estää sen toiminnan kiinnittymällä entsyymin aktiiviseen kohtaan.


title: Eksemestaani

text: Ensimmäisenä lääkehoitona rintasyöpään on usein tamoksifeeni. Eksemestaanihoito aloitetaan useimmiten muutaman vuoden kuluttua tamoksifeenihoidon aloittamisesta. Liitännäishoito kestää viisi vuotta. Eksemestaanin on todettu pienentävän taudin uusiutumisen ja siihen kuolemisen riskiä jonkin verran paremmin kuin tamoksifeenin.


title: Eksemestaani

text: Koska ihmisen elimistön estrogeenipitoisuus laskee eksemestaanihoidon vaikutuksesta, kasvaa osteoporoosin ja luunmurtumien riski. Osalla eksemestaanin aineenvaihduntatuotteista on androgeenisiä ominaisuuksia, jotka ehkäisevät luun tiheyden pienentymistä, ja aineen vaikutus luun haurastumiseen on pienempi kuin esimerkiksi letrotsolilla, joka on myös aromataasin estäjä. Riski sairastua osteoporoosiin on kuitenkin suurempi eksemestaania käytettäessä kuin pelkällä tamoksifeenihoidolla.


title: Eksemestaani

text: Mahdollisia sivuvaikutuksia ovat kuumat aallot, huono olo, nivelsärky, väsymys ja unettomuus.


title: Energiapolar

text: Energiapolar Oy on suomalainen sähkönmyyjä joka on 100% lappilaisomisteinen ja myy sähköä kaikkialle Suomeen. Energiapolar Oy on perustettu 1995. Yhtiön pääkonttori sijaitsee Rovaniemellä. Asiakaspalvelupisteitä on myös Pellossa, Kittilässä, Kemijärvellä, Sodankylässä, Muoniossa, Enontekiöllä, Utsjoella ja Ivalossa. Energiapolar Oy on lappilaisten sähköntuottajien omistama, osakkaita ovat Rovakaira Oy (34,21 %), Napapiirin Energia ja Vesi Oy (24,34 %), Tornionlaakson Sähkö Oy (17,81 %), Koillis-Lapin Sähkö Oy (15,79 %), Muonion Sähköosuuskunta (3,29 %), Enontekiön Sähkö Oy (2,63 %) ja Pellon Sähkö Oy (1,93 %). Energiapolar on Energiateollisuus ry:n jäsen.


title: Energiapolar

text:
Energiapolar syntyi vuonna 2003 Isommus-Energia Oy:n ja Suomen Energiakauppa Oy:n fuusiossa.
Aluksi pohjoissuomalaisilla paikallisilla jakeluyhtiöillä oli osakkeista 69,2 prosenttia ja valtakunnallisella Fortum Markets Oy:llä 30,8 prosenttia. Fortum myi osuutensa vuonna 2010.


title: Energiapolar

text: Energiapolarin myymä vesivoima ja tuulivoima on tuotettu Lapissa. Vuonna 2016 yhtiön myymästä sähköstä 13 % oli tuotettu uusiutuvista energianlähteistä, 45 % fossiiliset energianlähteet ja turve ja 42 % ydinvoima.


title: Energiapolar

text: Vuodesta 2014 lähtien Energiapolar on ostanut asiakkailtaan pientuotannon ylijäämääsähkön.


title: Paljakkakynsisammal

text: Paljakkakynsisammal ("Dicranum spadiceum") on pystykasvuinen ja tanakka sammallaji. Se kuuluu "Dicranaceae" -heimoon ja kynsisammalten sukuun. Se kasvaa noin viiden senttimetrin korkuiseksi. Yleisväriltään paljakkakynsisammal on vihreä. Paljakkakynsisammal täyttää lähes vaarantuneisuuden kriteerit, ja se on silmälläpidettävä. Sitä esiintyy Suomessa ainoastaan Enontekiön Lapissa.


title: Valkomarliini

text: Valkomarliini ("Kajikia albida") on purjekalojen heimoon ja "Kajikia"-sukuun kuuluva marliini.


title: Valkomarliini

text: Valkomarliini voi kasvaa jopa 3 m pitkäksi ja noin 80 kg:n painoiseksi. Naaras kasvaa koirasta suuremmaksi. Se on hyvin nopea kala. Valkomarliini vartalo on keskiviivan yläpuolelta tummansininen ja sen alta valkoinen. Sinisessä osassa on vaaleita viivoja. Kalan selkäevä on tummansininen, ja sen kärki on lievästi pyöristynyt. Se on edestä korkea, mutta selkälinja madaltuu voimakkaasti ja on lopun mittansa matala. Vatsaevät ovat viiksimäiset. Rintaevät ovat pitkät, siipimäiset, pituudeltaan noin puolet pään pituudesta.


title: Valkomarliini

text: Valkomarliinia tavtaan Atlantin subtrooppisilla ja trooppisilla vesillä. Levinneisyysalue ulottuu lännessä Newfoundlandista Buenos Airesiin ja idässä Biskajanlahdelta Hyväntoivonniemelle. Lajia tavataan myös Välimeren länsiosissa. Valkomarliini liikkuu pienissä parvissa.


title: Valkomarliini

text: Valkomarliini on urheilukalastajien ihailema – ja pelkäämä – kala. Se voi syöttiin iskiessään tempaista vavan mennessään varomattoman kalastajan käsistä. Muuten valkomarliinia saadaan pääasiassa sivusaaliina pitkälläsiimalla kalastuksessa.


title: Valkomarliini

text: Valkomarliinin liha on hyvälaatuista, joustavaa ja helposti muotoutuvaa, ja sitä verrataan usein vasikanlihaan. Kalan arvokkain osa on selkärankaa myötäilevät pitkittäislihakset. Ne leikataan myyntiä varten suuriksi kolmiomaisiksi viipaleiksi tai lohkoiksi. Valkomarliinin lihaa myydään enimmäkseen joko tuoreena tai pakastettuna.


title: Casanova (elokuva)

text: Casanova on vuonna 2005 ensi-iltansa saanut Lasse Hallströmin ohjaama elokuva. Elokuva perustuu Giacomo Casanovan elämään. Pääosassa on edesmennyt australialainen näyttelijä Heath Ledger ja muissa osissa Jeremy Irons, Sienna Miller, Oliver Platt ja Natalie Dormer.


title: Helsinki Expert

text: Helsinki Expert on Helsingissä toimivan matkailupalveluyritys Strömma Suomi Oy:n palvelu. Se on perustettu vuonna 1940. Helsinki Expert tuottaa, myy ja markkinoi palveluita Helsingissä vieraileville matkailijoille sekä kokouksia, konferensseja ja erilaisia tilaisuuksia järjestäville kotimaisille ja ulkomaisille yrityksille ja yhteisöille. Yrityksen omisti Helsingin matkailusäätiö. Yrityksen liikevaihto on noin 5 miljoonaa euroa vuodessa. Ympärivuotisen henkilökunnan määrä on noin 25.


title: Helsinki Expert

text: Helsinki Expertin tunnetuimpia matkailupalveluita ovat Helsinki-kortti, erilaiset kiertoajelut ja Helsinki This Week -lehti. Yritys on ainoa, joka järjestää säännöllisiä kiertoajeluita ympäri vuoden myös matkailusesongin ulkopuolella. Helsinki Expert järjestää matkailijoille erilaisia retkiä ja tutustumiskäyntejä pääkaupunkiseudulla ja lähialueella. Suosittuja ovat myös sen Helsingistä käsin järjestämät matkat Lappiin, Tallinnaan, Pietariin ja Tukholmaan. Helsinki Expert on jo vuosikymmeniä ollut merkittävä majoituspalveluiden välittäjä Helsingissä ja pääkaupunkiseudulla.


title: Helsinki Expert

text: Helsinki Expertin palveluita yrityksille ja yhteisöille ovat opaspalvelut sekä kaikenlaiset kuljetukset maassa, merellä ja ilmassa. Opaspalveluita Helsinki Expert tuottaa lähes 30 kielellä. Suosittuja palveluita ovat myös erilaiset kongresseihin ja yritystapahtumiin liittyvät oheisohjelmat, kuten kiertoajelut, kävelyretket ja tutustumismatkat lähialueille. Nykyisin kongressin tai yritystapahtuman järjestäjät voivat hankkia halutessaan kaikki tapahtumaan liittyvät palvelut avaimet käteen –periaatteella Helsinki Expertistä.


title: Helsinki Expert

text: Helsinki Expertillä on asiakaspalvelupisteet Helsingin päärautatieasemalla sekä Helsingin kaupungin matkailu- ja kongressitoimiston tiloissa Esplanadilla. Lisäksi sillä on kesäaikana myyntikioski Esplanadin puistossa sekä laivamatkustajille Viking Linen ja Silja Linen matkustajaterminaaleissa.


title: Helsinki Expert

text: Helsinki Expertin juuret ovat vuosina 1940-2012 toimineessa Helsingin Matkailuyhdistyksessä. Kaupallisten toimintojen ja palveluiden merkitys Helsingin matkailuyhdistyksessä kasvoi vuosien saatossa keskeiseksi. Samaan aikaan yhdistyksen jäsenmäärä laski vähitellen ja oli lopulta vain hyvin pieni murto-osa huippuvuosista. Tämän kehityksen seurauksena Helsingin matkailuyhdistys päätti vuonna 2004 yhtiöittää yhdistyksen liiketoiminnan Helsinki Expert Oy:ksi, jonka koko osakekannan Helsingin Matkailuyhdistys aluksi omisti. Muutamaa vuotta myöhemmin vuonna 2007 yhdistys siirsi Helsinki Expert Oy:n koko osakekannan sekä muun omaisuutensa perustamalleen Helsingin matkailusäätiölle, joka vuonna 2009 omisti Helsinki Expert Oy:n kokonaisuudessaan. Joulukuussa 2012 yritys liitettiin Strömma-ryhmään ja sen nimeksi muutettiin Strömma Finland Oy.


title: Museologia

text: Museologia on tiede, joka tutkii museoiden syntymistä ja sitä, millä perustein esinettä pidetään museossa säilyttämisen arvoisena. Se ei siis sinällään tutki museoita vaan niiden taustalla vaikuttavaa yhteiskuntaa. Museologia voidaan jakaa neljään suuntaukseen, metamuseologiaan, historialliseen museologiaan, teoreettiseen museologiaan ja sovellettuun museologiaan.


title: Museologia

text: Museologia on tiede, joka tutkii sitä, miten museot ovat syntyneet ja miksi jotain pidetään tai on pidetty museoissa säilyttämisen arvoisena. Museologia ei tarkastele siis niinkään museoita vaan niitä luovaa ja ylläpitävää yhteiskuntaa sekä sitä, kuinka yksilö ja yhteisö hahmottaa ja hallitsee ajallista ja alueellista ympäristöään ottamalla haltuun menneisyyden ja nykyisyyden todistuskappaleita.


title: Museologia

text: Tutkija-kirjailija Zbyněk Stránskýn mukaan museologian tehtävänä on auttaa ymmärtämään, mitkä kohteet sisältävät ja mitkä eivät sisällä museoarvoa (engl. museality), sekä tämän arvon synnyttäviä mekanismeja.


title: Museologia

text: Metamuseologia on museologian tietoteoriaa, sillä sen tutkimuskohteena ovat museologian yleinen luonne ja sen perusteet. Se tutkii museologian päämääriä, metedoja ja tutkimustuloksia sekä pyrkii arvioimaan niitä kriittisesti.


title: Museologia

text: Historiallisessa museologiassa pyritään kuvaamaan ja selittämään olosuhteita ja edelltyksiä, joista museaalisuus ilmenee. Se tarkastelee museaalisuuden historiallista kehittymistä ja on lähellä aatehistoriaa. Historiallisen museologian tutkimuskohteita ovat museoesineiden lisäksi erilaiset luettelot, pöytäkirjat, säädökset, kirjeet, asiakirjat ja suunnitelmat. Historiallisessa museologiassa pyritään myös jakamaan museaalisuuden aikakausiin, ja lisäksi tutkimuskohteena on museologian historia.


title: Museologia

text: Teoreettinen museologia käsittelee museaalisuuteen liittyviä tieto- ja arvoteoriaa sekä tutkii museaalisuuden toteutumista yhteiskunnallisessa kontekstissaan. Suuntauksen tehtävänä on luoda edelletyksiä museoiden yhteisille käytänteille. Teoreettinen museologia voidaan jakaa vielä eri alaluokkiin sen mukaan, miten siinä lähestetytään museokokoelmia ja -näyttelyitä.


title: Museologia

text: Sovelletussa museologiassa selvitetään museologisten teorioiden käytännön sovellusten vaatimia periaatteita. Soveltava museologia on yhteydessä kiinteästi moniin lähitieteisiin, esimerkiksi rakennustutkimuksen sovelletussa museologiassa käsitellään myös materiaalioppia, rakennusoppia ja museotieteellistä arkkitehtuurihistoriaa.


title: Museologia

text: ”Museologia”-termin rinnalla käytetään joskus ”heritologia”-termiä. Etenkin Jyväskylän yliopiston museologian professori Janne Vilkuna on useissa yhteyksissä nostanut heritologia-nimeä esille kuvaavampana vaihtoehtona oppiaineen nimeksi, koska se viittaa selkeämmin kulttuuriperintöön (engl. cultural heritage) käsitteeseen, joka on tieteenalan kannalta museoinstituutiota keskeisempi käsite.


title: Museologia

text: Alun perin heritologia-termin on esitellyt kroatialainen museologi Tomislav Šola vuonna 1982.


title: Museologia

text: Museologia syntyi omaksi tieteenalakseen 1800-luvun lopussa. Vuonna 1877 Dresdenissä alkoi ilmestyä aikakauskirja "Zeitschrift für Museologie und Antiquitätenkunden", ja ensimmäinen museologian oppituoli perustettiin Brünnin (nykyisin Brno) yliopistoon vuonna 1919.


title: Museologia

text: Suomessa museologian arvosanaopetus alkoi Jyväskylän yliopistossa lukuvuonna 1983–1984 ja vuotta myöhemmin myös Turun yliopistossa lukuvuonna 1984–1985. Suomen ensimmäinen museologian alan virka, yliassistentuuri, perustettiin Jyväskylän yliopiston vuonna 1989, ja se muuttui professuuriksi vuonna 1998. Museologian opetusta ja tutkimusta on Jyväskylän, Helsingin ja Turun yliopistoissa.


title: Marcel Lefebvre

text: Marcel-François Lefebvre (29. marraskuuta 1905 Tourcoing, Ranska – 25. maaliskuuta 1991 Martigny, Sveitsi) oli roomalaiskatolinen pappi, joka perusti vuonna 1970 traditionalistisen vastalauseena Vatikaanin toisen kirkolliskokouksen uudistuksille. Hänen toimintansa ajoi hänet vakaviin ristiriitoihin kirkkonsa kanssa, ja lopulta hänet ekskommunikoitiin piispojen vihkimisestä ilman paavin lupaa.


title: Marcel Lefebvre

text: Lefebvre syntyi vuonna 1905 Tourcoingissa René Lefebvren ja Gabrielle Wattinin pojaksi. Hänen isänsä René oli monarkisti ja kuoli keskitysleirillä, johon oli joutunut natsien vastaisesta työstään. Perhe oli hartaan uskovainen. Poika aloitti opintonsa Rooman Ranskalaisessa seminaarissa vuonna 1923 ja suoritti asepalveluksen vuosina 1926–1927. Hän sai vihkimyksen diakoniksi Basilio Pompiljilta Lateraanikirkossa 25. toukokuuta 1929, ja papiksi hänet vihki Achille Liénart Lillessä saman vuoden 21. syyskuuta.


title: Marcel Lefebvre

text: Pappisvihkimyksensä jälkeen Lefebvre jatkoi teologisia opintojaan Roomassa ja eteni tohtoriksi.


title: Marcel Lefebvre

text: Lefebvre työskenteli opintojensa jälkeen lyhyesti pappina Ranskassa. Vuonna 1931 hän sai piispa Liénartilta vapautuksen työstä, koska suunnitteli lähetystyötä spiritaanien jäsenenä. Hän lähtikin Gaboniin, jossa hänestä tuli paikallisen seminaarin rehtori. Vuonna 1945 hänet määrättiin palaamaan Ranskaan, jossa hän sai uuden työn spiritaanien seminaarin rehtorina Mortainissa.


title: Marcel Lefebvre

text: Lefebvren paluu Ranskaan jäi lyhytaikaiseksi. Liénart vihki hänet piispaksi Tourcoingissa 18. syyskuuta 1947 sen jälkeen, kun paavi Pius XII oli 12. kesäkuuta nimittänyt hänet Dakarin (Senegal) apostoliseksi vikaariksi ja Anthedonin titulaaripiispaksi. Vuonna 1948 hänestä tuli lisäksi apostolinen lähettiläs ranskalaiseen Afrikkaan sekä Arcadiopoliin Euroopassa titulaariarkkipiispa.


title: Marcel Lefebvre

text: 14. syyskuuta 1955 Dakarin apostolisesta vikariaatista tuli arkkihiippakunta. Lefebvre nousi sen ensimmäiseksi arkkipiispaksi. Vuonna 1959 Lefebvren annettiin valita apostolisen lähettilään ja arkkipiispan tehtävien väliltä. Hän luopui apostolisen lähettilään tehtävistä, mutta jatkoi Dakarin arkkipiispana, kunnes siirtyi 23. tammikuuta 1962 Tullen hiippakuntaan. Vaikka kyseessä on pelkkä hiippakunta (ei arkkihiippakunta), Lefebvre säilytti henkilökohtaisen arkkipiispan arvonimen. Vuonna 1960 Lefebvre oli nimitetty Vatikaanin toisen kirkolliskokouksen keskusvalmistelukomissioon.


title: Marcel Lefebvre

text: 26. heinäkuuta 1962 Lefebvre valittiin spiritaanien johtoon. Saman vuoden 7. elokuuta hänestä tuli Synnadan titulaariarkkipiispa. Hän oli konservatiivi, ja spiritaanien johdossa hän siirsikin useita reformisteja pois opetustehtävistä ja poistatti kirjastoista liian uudistusmielisiksi kokemiaan teoksia. Vuonna 1968 hän erosi spiritaanien johdosta. Hän erosi vuonna 1970 myös Synnadan titulaariarkkipiispan virasta.


title: Marcel Lefebvre

text: Vatikaanin toinen kirkolliskokous (1962–1965) oli käännekohta Lefebvren uralla. Kirkko teki tuolloin voimakkaita sisäisiä uudistuksia, joita Lefebvre vastusti. Hän perusti tästä syystä vuonna 1970 Pyhän Pius X:n yhteisön. Hän avasi Sveitsin Écôneen Pyhän Pius X:n kansainvälisen pappisseminaarin.


title: Marcel Lefebvre

text: Lefebvre ajautui pian ristiriitoihin Vatikaanin kanssa. Paavi Paavali VI kritisoi häntä avoimesti. Johannes Paavali I tuli valituksi uudeksi paaviksi elokuun 1978 konklaavissa, mutta hän kuoli jo syyskuussa. Häntä seurannut Johannes Paavali II keskusteli Lefebvren kanssa, mutta yhteisymmärrystä ei saavutettu vieläkään.


title: Marcel Lefebvre

text: Elokuun 1978 konklaavissa Lefebvren on raportoitu saaneen joitakin ääniä, vaikka hän ei ollut kardinaali.


title: Marcel Lefebvre

text: Vuonna 1987 ikääntynyt Lefebvre ilmoitti aikovansa vihkiä piispan jatkamaan hänen työtään. Tämä syvensi ristiriitatilannetta, sillä piispan vihkiminen edellyttää paavin lupaa, jota ei tässä tapauksessa ollut. Lefebvren perustama yhteisö ei ollut enää vuosiin ollut edes katolisen kirkon virallisesti tunnustama. Lefebvre, joka oli jatkanut toimintaansa yhteisön kieltämisestä huolimatta, oli myös jo menettänyt oikeutensa johtaa messua ja jakaa sakramentteja.


title: Marcel Lefebvre

text: 30. kesäkuuta 1988 Lefebvre vihki luvatta yhdessä Antônio de Castro Mayerin kanssa neljä Pyhän Pius X:n yhteisön pappia piispoiksi. Vihityt olivat Bernard Tissier de Mallerais, Richard Williamson, Alfonso de Galarreta ja Bernard Fellay. Teko katsottiin skismaattiseksi; sekä luvattoman vihkimyksen tekijät että luvattomasti vihityt ekskommunikoitiin sen seurauksena. Lefebvre oli sitä mieltä, että hänen toimintansa ei ollut skismaattista, koska hän ei ollut sanoutunut irti kirkosta. Hän ilmoitti pyrkivänsä saamaan Rooman ymmärtämään Vatikaanin toisen kirkolliskokouksen päätösten epäkatolisuuden.


title: Marcel Lefebvre

text: Lefebvre kuoli Sveitsin Martignyssä syöpään vuonna 1991. Hän oli 85-vuotias. Hänen piispoiksi vihkimiensä miesten ekskommunikaatiot purettiin vuonna 2009.


title: Marcel Lefebvre

text: Lefebvre kehotti katolilaisia äänestämään Jean-Marie Le Peniä. Hän kehui Francisco Francoa ja António de Oliveira Salazaria heidän politiikkansa katolisuudesta. Vuonna 1986 hän arvosteli paavin ja muiden uskonnollisten johtajien välistä tapaamista, koska katsoi sen rohkaisevan "väärien uskontojen" edustajia rukoilemaan "vääriä jumalia". Hän vastusti muslimien maahanmuuttoa.


title: Marcel Lefebvre

text: Lefebvre vastusti tridentiinisen messun korvaamista ja syytti virallista katolista kirkkoa uskosta luopumisesta.


title: Distributiivinen oikeudenmukaisuus

text: Distributiivinen oikeudenmukaisuus on käsitys, jonka mukaan oikeudenmukaisuuden toteutuminen edellyttää jonkinasteista tulojen uudelleenjakamista yhteiskunnallisen eriarvoisuuden vähentämiseksi. Esimerkiksi hyvinvointivaltio toteuttaa progressiivisen verotuksen avulla distributiivista ajattelua. Yhteisesti kerätyllä "verokakulla" toteutetaan yleishyödyllisiä palveluja, kuten koulutusta, terveydenhuoltoa, maanteitä, sosiaaliturvaa, poliisia, oikeuslaitosta, armeijaa yms. Distributiivisen oikeudenmukaisuuden mukaan ihmisellä on varallisuudesta, uskonnosta, sukupuolesta ja iästä riippumaton oikeus elintärkeisiin resursseihin, kuten ravintoon, terveyteen, asuntoon, vaatteisiin ja tasapainoisen identiteetin rakentamiseen. Distributiivisen oikeudenmukaisuuden mukaan ihmisoikeuksien toteutuminen edellyttää distribuutiota, ns. tulonsiirtoja, sillä ilman tätä osa ihmisistä kuolee tarpeettomasti mm. nälkään, parannettavissa oleviin tauteihin ja puutteelliseen sanitaatioon.


title: Distributiivinen oikeudenmukaisuus

text: Uusliberalistinen filosofia, jonka tunnetuimmat edustajat ovat Friedrich von Hayek, Robert Nozick ja Milton Friedman, suhtautuu kriittisesti distributiiviseen näkemykseen. Esimerkiksi Heikki Patomäki on luonnehtinut Suomen 1990-luvun alun laman jälkeistä politiikkaa uusliberalistiseksi. Uusliberalismi ei hyväksy progressiivista verotusta eikä julkisesti rahoitettua hyvinvointivaltiota. Uusliberalismi kannattaa yövartijavaltiota eli minimivaltiota, jonka ainoaksi tehtäväksi jää rahalaitos, armeija, poliisi ja oikeuslaitos. Ihmisen omalle vastuulle jää kustantaa terveydenhuollosta aiheutuvat kustannukset sekä koulutus. Uusliberalistinen käsitys ihmisoikeuksista on huomattavasti kapeampi kuin distributiiviseen näkemykseen sisältyvä.


title: Maailman uiguurikongressi

text: Maailman uiguurikongressi on Yhdysvalloissa vuonna 2004 perustettu uiguurijärjestö. Sitä johtaa Rebiya Kadeer. Siihen kuuluu kymmeniä uiguurijärjestöjä ympäri maailmaa. Uiguurikongressin tavoite on laajempi itsemääräämisoikeus. Se irtisanoutuu väkivallasta ja Xinjiangin eli Itä-Turkestanin itsenäisyyden tavoittelusta.


title: Engie

text: GDF Suez S.A. on ranskalainen, maailman suurimpiin kuuluva energiayhtiö. Yhtiön toimialoja ovat sähköntuotanto ja -jakelu, maakaasu sekä uusiutuva energia. Yhtiö muodostettiin sulauttamalla keskenään ranskalainen Gaz de France ja ranskalais-belgialainen Suez 22. heinäkuuta 2008. Ranskan valtio omisti Gaz de France -yhtiöstä 80 % ja sai uudesta yhtiöstä runsaan 35 %:n osuuden. Suez toimi sähkön ja maakaasun tuotannossa ja jakelussa sekä vesihuollossa ja jätteenkäsittelyssä. Kaksi viimeksi mainittua toimialaa erotettiin fuusion yhteydessä Suez Environnement -nimiseksi yhtiöksi, johon GDF Suezille jäi 35 %:n osuus.


title: Engie

text: Euroopan Unioni määräsi heinäkuussa 2009 GDF Suezille ja saksalaiselle energiayhtiölle E.ON:lle kummallekin 553 milj. euron sakot kilpailulakien rikkomisesta. Yhtiöt olivat sopineen että eivät kilpailusi keskenään kotimarkkinoillaan vuonna 1975, kun ne rakensivat putken jota pitkin saatiin venäläistä kaasua Saksasta Ranskaan.


title: Antonio Di Pietro

text: Antonio Di Pietro (s. 2. lokakuuta 1950) on italialainen poliitikko ja korruptiotuomari. Hän toiminut myös Euroopan parlamentin jäsenenä, Italian senaattorina sekä ministerinä. Kansanedustaja Antonio Di Pietro johtaa pientä Italia dei Valori –puoluetta.


title: Antonio Di Pietro

text: Di Pietro oli paljastamassa Italian poliitikkojen lahjusskandaaleja 1990-luvun alussa. Satoja huippupoliitikkoja epäiltiin lahjonnasta ja mafiakytkennöistä. Milanon tangentopoli-oikeudenkäyntien aikaan Di Pietro jahtasi Silvio Berlusconin kummisetää sosialisti Bettino Craxia.


title: Antonio Di Pietro

text: Antonio Di Pietro julkaisi sivun mainoksen G8-kokouksen aikaan IHT-lehdessä vuonna 2009. Ilmoituksen mukaan Italian demokratia on vaarassa ja uhkaa luisua kohti diktatuuria. Di Pietron mukaan vaaraksi demokratialle on pääministeri Silvio Berlusconi ja Berlusconin ajama presidentin syytesuoja. Arvostelijoiden mukaan laki syytesuojasta asettaa ihmiset eriarvoiseen asemaan lain edessä.


title: Night Prowler

text: Night Prowler on australialaisen hard rock-yhtyeen AC/DCn kappale läpimurtolevyltä "Highway to Hell." Kappale on enemmänkin hidasta bluesia, poiketen AC/DC:n normaalista linjasta. Kun Highway to Helliä tehtiin, Night Prowler oli luultavasti sessioiden vanhin biisi. Siitä oli tätä ennen levytetty neljä epäonnistunutta versiota, ja vasta Highway to Hellillä kuultiin lopullinen versio.


title: Night Prowler

text:
Kappaleen kitarat on viritetty puoli sävelaskelta alaspäin (EbAbDbGbBbEb).
"Pääartikkeli: Richard Ramirez"


title: Night Prowler

text: Kappale sai kyseenalaista julkisuutta vuonna 1985, kun yhdysvaltalainen sarjamurhaaja Richard Ramirez pidätettiin. Ramirez paljasti, että oli usein fiilistellyt kappaleen tahtiin. Asiaan saatiin vakuutta, kun Ramirezin kotoa löydettiin AC/DC:n lippis. Tapauksen vuoksi monet uusvanhoilliset tahot syyttivät yhtyettä saatananpalvonnasta, yrittivät estää AC/DC:n kappaleiden soittamista radioasemilla ja boikotoivat yhtyeen esiintymisiä. "He eivät ymmärrä, että kappaleessa vain hiivitään parin vanhan tyttöystävän luo, tehdään temput ja häivytään", valitteli Malcolm medialle kappaleen sanoituksista.


title: Elämä käsissä

text: Elämä käsissä () on brittiläinen draamasarja. Keskeisenä näyttämönä on Beechesin lääkäriasema, jonka lääkärit ovat työlleen omistautuneita ja hoitavat velvollisuutensa tunnollisesti. Henkilökunta vastaanotolla vaihtuu yhä nuorempaan. Rooleissa ovat muiden muassa Maggie O'Neill, Haydn Gwynne, Gray O'Brien, Saskia Wickham, Margery Mason ja Simon Shepherd.


title: Elämä käsissä

text: Sarjan tapahtumat sijoittuvat kuvitteelliseen "Cardalen" pikkukaupunkiin Derbyshiressä. Sarja ensiesitettiin ITV-kanavalla 1993–2002. Alun perin sarjassa olivat pääosassa Kevin Whately ja Amanda Burton, mutta näyttelijät vaihtuivat sarjan kestäessä useasti. Sarja päättyi 2002 episodiin, jossa kaksi keskeistä hahmoa syöksyivät kallionkielekkeeltä. Katsojapalaute vaati jatkoa, mutta tuotantoyhtiö ei järkkynyt päätöksessään haudata sarja.


title: Ottmar Hörl

text: Ottmar Hörl (s. 1950 Nauheim) on saksalainen taiteilija, professori ja kirjailija.


title: Ottmar Hörl

text: Höhl opiskeli vuosina 1975–1978 Frankfurtissa Hochschule für Bildende Künstessä ja 1979–1981 Düsseldorfin taideakatemiassa. Vuonna 1985 hän perusti Formalhaut-nimisen ryhmän arkkitehtien Gabriela Seifertin ja Götz Stöckmannin kanssa.


title: Ottmar Hörl

text: Lukukaudella 1992–1993 Hörl toimi vierailevana professorina Grazin teknillisessä yliopistossa. Vuonna 1999 hänestä tuli Nürnbergin taideakatemian taiteen professori ja vuonna 2005 akatemian johtaja.


title: Ottmar Hörl

text: Vuonna 2009 Hörlin natsitervehdystä tekevä kullattu puutarhatonttu joutui poliisitutkinnan kohteeksi Saksassa. Sen epäiltiin rikkovan natsitervehdykset kieltävää lakia. Hörlin mukaan teos arvostelee uusnatsismia ironian keinoin.


title: Ottmar Hörl

text: Lähde


title: Alfie Bass

text: Alfie Bass (s. Abraham Basalinksy n. 12. huhtikuuta 1920 Lontoo – 15. kesäkuuta 1987 Lontoo) oli englantilainen näyttelijä, joka esiintyi yli 60 elokuvassa.


title: Alfie Bass

text: Teatterissa vuodesta 1939 näytellyt Bass teki elokuvadebyyttinsä 1943 elokuvassa "The Bells Go Down". Tunnetuksi hänet teki vuonna 1951 valmistunut elokuva "Varastin miljoonan". Vuodesta 1958 alkaen Bassin esiintymiset elokuvissa harvenivat, joka osaltaan johtui hänen luomastaan Bootsie-hahmosta, joka esiintyi pitkäikäisissä televisiosarjoissa "The Army Game" ja "Bootsie and Snudge".


title: David Wolf

text: David Alexander Wolf (s. 23. elokuuta 1956) on yhdysvaltalainen astronautti, viiden avaruussukkulalennon ja pitkäkestoisen Mir-avaruusasemalla vietetyn avaruuslennon veteraani.


title: David Wolf

text: Wolf syntyi ja kasvoi Indianapolisissa, Indianassa, missä hän valmistui North Central High Schoolista. Hän suoritti sähkötekniikan tutkinnon Purduen yliopistossa ja vuonna 1982 lääketieteen tutkinnon Indiana University School of Medicinessä. Hän kouluttautui edelleen Yhdysvaltain ilmavoimissa ilmailulääkäriksi ("flight surgeon"). Wolf liittyi Johnson Space Centerin henkilökuntaan vuonna 1983 missä hän tutki mikrogravitaation fysiologisia vaikutuksia.


title: David Wolf

text: Wolf valittiin Nasan astronauttikoulutukseen vuonna 1990 (Nasan astronauttiryhmä 13 - The Hairballs) ja osallistui ensimmäiselle avaruuslennolleen vuonna 1993 sukkulalennolla STS-58, painottomuuden vaikutuksia tutkineelle lennolle. Vuosina 1997 ja 1998 Wolf osallistui pitkäkestoiselle lennolle venäläisellä avaruusasema Mirillä laukaisun tapahtuessa sukkulalennolla STS-86 ja maahanpaluun tapahtuessa sukkulalennolla STS-89. Wolf johti myös avaruuskävelyä (EVA) sukkulalennolla STS-112, Kansainvälisen avaruusaseman kokoonpanolennolla. Hän oli johtava avaruuskävelijä ja tehtäväspesialisti sukkulalennolla STS-127. Vuoteen 2009 mennessä Wolf oli viettänyt 168 päivää avaruudessa.


title: David Wolf

text: Ollessaan Mirillä Wolfista tuli ensimmäinen avaruudessa äänestänyt yhdysvaltalainen hänen osallistuessaan vuoden 1997 Houstonin vaaleihin.


title: David Wolf

text: Indianapolisin kaupunki kunnioitti Wolfia nimeämällä Castletonin alueen 82. kadun sillan Wolfen sillaksi ("David Wolf Bridge"). Wolfin vanhemmat ja puoliso Dorothy asuvat Indianapolisissa. Wolfilla on Yhdysvaltain ilmavoimista yli 2 000 lentotuntia eri lentokoneilla. Hän harrastas myös taitolentoa Christen Eagle experimental-kaksitasollaan.


title: Palsakynsisammal

text: Palsakynsisammal ("Dicranum groenlandicum") on pystykasvuinen ja tanakka sammallaji. Se kuuluu "Dicranaceae"-heimoon ja kynsisammalten sukuun. Yleisväriltään palsakynsisammal on kellanvihreä. Sillä ei yleensä ole itiöpesäkkeitä.


title: Palsakynsisammal

text: Palsakynsisammalta esiintyy Suomessa ainoastaan Tunturi-Lapissa. Vuoden 2010 uhanalaisuusarvioinnissa se siirrettiin silmälläpidettävästä vaarantuneeksi.


title: Palsakynsisammal

text: Palsakynsisammal kasvaa kostealla humuksella ja turpeella tunturisoilla ja -kankailla.


title: Harpers Ferry (Länsi-Virginia)

text: Harpers Ferry, usein muodossa Harper's Ferry, on historiallisesti merkittävä pikkukaupunki Länsi-Virginiassa Yhdysvalloissa. Kaupunki sijaitsee Potomac- ja Shenandoahjokien risteyskohdassa, jossa kolmen osavaltion Marylandin, Virginian ja Länsi-Virginian rajat kohtaavat. Kaupunki sijaitsee laaksossa tulvatasangon päällä ja sitä ympyröivät kukkulat joka puolelta. Vuoden 2000 laskennan mukaan kaupungissa asui 307 asukasta.


title: Harpers Ferry (Länsi-Virginia)

text: Historiallisesti kaupunki muistetaan roolistaan Yhdysvaltain sisällissodan tapahtumien paikkana sekä sotaa edeltäneestä tapauksesta, jossa abolitionisti John Brown hyökkäsi kaupunkiin yrittäen takavarikoida siellä olleen asevaraston.


title: Harpers Ferry (Länsi-Virginia)

text: Kaupunki nimettiin Robert Harperin mukaan. Vuonna 1751 Harper hankki kaupungin nykyiseltä paikalta 5 aarin kokoisen alueen ja perusti kymmenen vuotta myöhemmin Potomac-joen yli vievän lautan. Vuonna 1763 Virginian osavaltionhallinto perusti kaupungin nimellä "Shenandoah Falls at Mr. Harper's Ferry".


title: Ihmisoikeudet Iranissa

text: Ihmisoikeudet Iranissa kertoo Iranin ihmisoikeuksista.


title: Ihmisoikeudet Iranissa

text: Amnesty Internationalin mukaan (2009) Iranissa toisinajattelijoilta on rajoitettu nettiyhteyksiä ja suljettu sanomalehtiä ja opiskelijalehtiä. Kriittisiä kirjoittajia on haastettu oikeuteen. Viranomaiset ovat ahdistaneet, vihjailleet ja pidättäneet uudistusmielisiä yliopistojen opettajia, ammattiyhdistysaktivisteja ja opiskelijoita.


title: Ihmisoikeudet Iranissa

text: Kolmessa kuukaudessa aikavälillä heinäkuusta lokakuuhun 2009 Iranin hallitus lakkautti ainakin 6 sanomalehteä ja arviolta 2000 toimittajaa menetti työnsä. Hallituksen mukaan sanomalehdet valehtelevat mielenosoituksista. Presidentti Mahmud Ahmadinejadin mielestä media on ydinaseita pahempi ase.


title: Ihmisoikeudet Iranissa

text: Parlamenttivaaleissa maaliskuussa 2008 tuhansilta vaaliehdokkailta kiellettiin ehdokkuus rajoittavilla käytännöillä perustuen uskontoon tai poliittisiin mielipiteisiin, vastaavasti kuin julkisiin virkoihinkin.


title: Ihmisoikeudet Iranissa

text: Elokuussa 2008 turvallisuusjoukot estivät rauhanomaisen vuoden 1988 massamurhan 20-vuotismuistotilaisuuden.


title: Ihmisoikeudet Iranissa

text: Iranin laki ja käytäntö syrjivät naisia. Naisten oikeuksien puolustajia lannistetaan. Parlamentissa keskusteltiin uudesta laista vuonna 2008, joka toteutuessaan rajoittaisi naisten valittavissa olevia yliopisto-opintoja asuntorajoituksin. Naisoikeusaktivistit onnistuivat poistamaan lakiehdotuksesta ristiriitaiset avioliittopykälät. Viranomaiset sulkivat naistenoikeusjulkaisun "Zanan" (Nainen) vuonna 2008, sulkivat naistenoikeuksien nettisivut, hajottivat rauhanomaiset naistenoikeusryhmien, kuten "Campaign for Equality", kokoontumiset. Kymmenittäin naisia pidätettiin ja kuulusteltiin, ja osaa kuulusteltiin oikeudessa. Naiset saivat vuonna 2008 syytteitä esimerkiksi naistenoikeuksien nettikirjoituksista.


title: Ihmisoikeudet Iranissa

text: Vähemmistökielet on kielletty koulutuksessa ja virastoissa. Vähemmistöjen poliittisten ja kulttuurioikeuksien puolustajia uhkailtiin ja pidätettiin. Laki kieltää vähemmistöiltä julkiset virat.


title: Ihmisoikeudet Iranissa

text: Oikeudenkäynnit eivät ole riippumattomia ja tasapuolisia.


title: Ihmisoikeudet Iranissa

text: Iran, kuten Irak, Saudi-Arabia ja Jemen, langettavat kuolemantuomioita. Tuomittuja on satoja vuodessa mukaan lukien alle 18-vuotiaita nuoria. Kehityksessä on positiivisia merkkejä siten, että arabimaat, mukaan lukien Iran, eivät vastustaneet YK:n kuolemantuomion lakkautustavoitetta joulukuussa 2008.


title: Ihmisoikeudet Iranissa

text: Iran on ratifioinut kansainväliset vuoden 1951 ja 1967 pakolaissopimukset.


title: Ihmisoikeudet Valko-Venäjällä

text: Tämä artikkeli kertoo Valko-Venäjän ihmisoikeustilanteesta.


title: Ihmisoikeudet Valko-Venäjällä

text: Valko-Venäjällä oli vaalit syyskuussa 2008. Euroopan turvallisuus- ja yhteistyöjärjestön ("ETYJ"; "Organization for Security and Co-operation in Europe" "OSCE") tarkkailijoiden mukaan vaalit eivät täyttäneet OSCE:n standardeja. Äänestäjät eivät saaneet riittävästi tietoja ehdokkaiden valintaan. Valko-Venäjän lait eivät salli vapaata kokoontumisvapautta ja sananvapautta. Kansalaisjärjestöjen toiminta ja jäsenyys säädettiin laittomaksi ennen presidenttivaaleja maaliskuussa 2006.


title: Ihmisoikeudet Valko-Venäjällä

text: Amnesty Internationalin mukaan laki rajoittaa Valko-Venäjällä sananvapautta.


title: Ihmisoikeudet Valko-Venäjällä

text: Presidentti hyväksyi uuden lehdistölain 7.8.2008. Kritiikin mukaan se rajoittaa julkaisuvapautta entisestään. Vain 30 julkaisua jatkoi ilmestymistä. Puolet niistä on valtion omistaman jakelukanavan ulkopuolella. Laki antaa valtiolle oikeuden sulkea lehtien toimituksia ilman oikeusistuimen päätöstä yhden varoituksen jälkeen. Lehdistön ulkomainen rahoitus kiellettiin. Laki koskee myös nettijulkaisuja ulkomaisen ”disinformaation” rajoittamiseksi. Presidentin kanslian mukaan mallia otettiin Kiinasta.


title: Ihmisoikeudet Valko-Venäjällä

text: Amnesty Internationalin mukaan Valko-Venäjä rajoittaa kokoontumisvapautta. Mielenosoitukset on kielletty tai hajotettu pakolla. Reporttereita ja kansalaisaktivisteja on ahdisteltu.


title: Ihmisoikeudet Valko-Venäjällä

text: Neljä ihmistä ammuttiin vuonna 2008. Euroopan pääsihteeri tuomitsi kuolemantuomiot ja syytti Valko-Venäjän viranomaisia ihmisarvojen peittelemättömästä hylkäämisestä.


title: Peter Kingdom

text: Peter Kingdom "(Kingdom)" on brittiläinen Parallel Filmin tuottama draamasarja, jota esitti Suomessa Yle TV1.


title: Peter Kingdom

text: Sarja kertoo norfolkilaisesta asianajajasta Peter Kingdomista (Stephen Fry), joka perheensä ja kollegoidensa avulla selvittää rikoksia Market Shipboroughin pikkukylässä. Ensimmäinen jakso esitettiin vuonna 2007, ja sarjalla oli Britanniassa ensimmäisellä kaudella keskimäärin kuusi miljoonaa katsojaa.


title: MHK Krylja Sovetov

text: MHK Krylja Sovetov (), "Neuvostosiivet", oli venäläinen jääkiekkoseura. Seura oli kotoisin Moskovasta.


title: MHK Krylja Sovetov

text: MHK Krylja Sovetov perustettiin vuonna 2008, kun HK Krylja Sovetov Moskova ajatui riitoihin omistajiensa kanssa ja irtautui omistajistaan. HK Krylja Sovetov jatkoi pelaamistaan omana joukkueenaan, kun omistajille jäi juniorityö ja -seurat, joista sitten muodostettiin nykyinen MHK Krylja Sovetov. Joukkue pelasi maan toiseksi korkeimmalla sarjatasolla Vysšaja Ligassa kauden 2008–2009, muttei sitä otettu mukaan enää seuraavalle kaudelle, joten MHK Krylja Sovetovin ykkösjoukkue ei osallistunut kaudella mihinkään sarjaan.


title: MHK Krylja Sovetov

text: MHK Krylja Sovetov ja HK Krylja Sovetov sopivat erimielisyytensä vuonna 2010 ja seura yhdistyivät jälleen HK Krylja Sovetoviksi.


title: Wey

text: Wey on Thamesin sivujoki, joka virtaa Surreyn, Hampshiren ja West Sussexin kreivikuntien alueella Englannissa. Joki muodostuu kahdesta haarasta, jotka yhdistyvät Tilfordissa. Joen valuma-alueen koko on 904 neliökilometriä.


title: Mahmud II

text: Mahmud II (20. heinäkuuta 1785 – 1. heinäkuuta 1839) oli Osmanien valtakunnan 30. sulttaani.


title: Mahmud II

text: Hän syntyi Topkapın palatsissa Konstantinopolissa (nyk. Istanbul). Hänen isänsä oli sulttaani Abd-ul-Hamid I. Hänen äitinsä on väitetty olleen Napoleon I:n vaimon Josephinen serkku Aimée du Buc de Rivéry, joka olisi ottanut nimen Naksh-i-Dil Haseki Sultan.


title: Mahmud II

text: Mahmud II:n hallinnon aika oli vaikea ja hänen aikanaan Osmanien valtakunta menetti Bessarabian Venäjän–Turkin sodassa 1806–1812, Serbian ja Kreikan Kreikan vapaussodassa 1821–1829 sekä Syyrian ja Palestiinan hallinnon Egyptille 1830-luvulla. Tappioista huolimatta Mahmud II oli yksi osmanien merkittävistä hallitsijoista, koska hän käynnisti valta-aikanaan useita merkittäviä hallinnollisia ja sotilaallisia uudistuksia. Yksi tärkeistä oli valtavaksi ja korruptoituneeksi valtionsisäiseksi voimaksi kasvaneen henkivartiokaartin janitsaarien lakkauttaminen. Huomattuaan Mahmudin rakentavan uutta armeijaa, johon hän palkkasi mm. eurooppalaisia kiväärimiehiä janitsaarit nousivat kapinaan. Mahmud kukisti kapinan verisesti ja tuhansia janitsaareja teloitettiin. Koska entinen kaarti oli erittäin epäsuosittu kapinan kukistamista kutsutaan nimellä onnellinen sattuma.


title: Mahmud II

text: Kreikka oli kuulunut Osmanien valtakuntaan 1400-luvun Bysantin valtakunnan romahtamisesta lähtien. Joittenkin kreikkalaisten oli onnistunut ajan myötä nousta huomattaviin asemiin valtakunnassa, mutta oli myös niitä, jotka halusivat irti eri kansaan ja eri uskontoon kuuluvien herrojen alaisuudesta. Vuonna 1814 perustettiin itsenäisyyttä ajamaan Odessassa Venäjällä seura nimeltä Etairia Filike, joka levisi nopeasti ulkokreikkalaisten keskuudessa. Kreikassakin liike sai erityisesti Peloponnesoksen niemimaalla useita vaikutusvaltaisiakin tukijoita, kuten kleftipäällikkö Theodore Kolokotroniksen, Manin kuvernöörin Petrobey Mavromikaliksen ja Patraksen piispan Germanoksen. Liikkeen johtoon kaavailtiin aluksi Venäjän ulkoministerinä toimivaa Ioannis Kapodistriasta, mutta hänen kieltäydyttyään tehtävään valittiin Venäjän armeijan upseerina toimiva Aleksandros Ypsilantis. Helmikuussa vuonna 1821 Ypsilantiksen johtamat joukot hyökkäsivät Prut -joen yli osmanien alueelle. Pian tämän jälkeen piispa Germanos nosti kirkon salkoon vallankumouslipun Kreikan vapaussodan alkamisen merkiksi.


title: Mahmud II

text: Mahmud II vastasi sodanjulistukseen hirttämällä patriarkan. Kreikkalaisten sotamenestys oli aluksi hyvä ja Mahmud joutui kutsumaan sotaan Egyptin käskynhaltija Muhammad Alin pojan Ibrahim paššan. Ibrahimin aikaasaamat julmuudet Peloponnesoksella aiheuttivat Ranskan ja Venäjän tuen antamisen kreikkalaisten itsenäisyyspyrkimyksille. Navarinon taistelussa 20. lokakuuta 1827, Mahmudin armeija kärsi ratkaisevan tappion länsiliittolaisille ja loi perustan aina nykyaikaan kestäneeseen Kreikan ja Turkin väliseen vihamielisyyteen.


title: Mahmud II

text: Kreikan vapaussodan päättymisen jälkeen Muhammad Ali oli pyrkinyt eroon Mahmudin hovista. Vuonna 1838 Muhammad kieltäytyi maksamasta pakkoveroa ja osmanit kärsivät tappion yrittäessä vallata provinssin takaisin. Egyptin menetys korosti osmanien vallan jatkuvaa heikkenemistä alueella.


title: Mahmud II

text: Mahmud II käsitti valtakuntansa uudistusprosessin tärkeyden Egyptin menetyksen jälkeen. Alkusoittoa tälle oli kesäkuussa vuonna 1826 tapahtunut janitsaarien kapina, joka tukahdutettiin verisesti ja jonka tuloksena joukot lakkautettiin. Mahmudin varsinainen "tanzimat", uudistamisprosessi käynnistyi vuonna 1839. Hänen seuraajansa eivät kuitenkaan noudattaneet sitä ja Mahmudinkin aikaiset uudistustoimet käynnistyivät hitaasti.


title: Somalianlauluhaukka

text: Somalianlauluhaukka ("Melierax poliopterus") on itäafrikkalainen äänekäs haukka.


title: Somalianlauluhaukka

text: Jotkut tutkijat katsovat, että somalianlauluhaukka on kapinlauluhaukan alalaji, toiset taas pitävät tätä eri lajina.


title: Somalianlauluhaukka

text: Linnun pituus on noin puoli metriä. Aikuisen linnun höyhenpuku on harmaa, vatsapuolelta valkoraitainen. Siipien kärjet ovat tummanharmaat. Nokan tyviosa on keltainen ja koivet punertavat. Sukupuolet ovat samanvärisiä mutta naaras on hieman kookkaampi. Nuori lintu on päältä ruskea ja alta vaalearaitainen.


title: Somalianlauluhaukka

text: Somalianlauluhaukka elää Afrikan itäosassa eteläisestä Etiopiasta Tansanian keskiosiin. Sen elinympäristön ala on noin 10 miljoonaa neliökilometriä ja maailman populaation koko on 1–10 miljoonaa yksilöä.


title: Somalianlauluhaukka

text: Laji elää savanneilla, metsänreunoissa, puutarhoissa, pensaikkomailla ja ruohostomailla, joilla kasvaa yksittäisiä puita.


title: Somalianlauluhaukka

text: Parit pesivät yksittäin ja rakentavat risupesänsä tuuhean piikkioksaisen puun, tavallisesti akasian, keskiosaan, yleensä 3–10 m korkealle. Naaras munii yhden tai kaksi munaa.


title: Somalianlauluhaukka

text: Somalianlauluhaukat syövät liskoja, käärmeitä, kameleontteja, jyrsijöitä, lintuja kyyhkynkokoisiin saakka sekä isoja hyönteisiä.


title: Kadyrovtsy

text: Kadyrovtsy on puolisotilaallinen asejoukko Tšetšeniassa. Alussa se oli erään muiden kanssa kilpailevan tšetšeeniryhmittymän johtajan Ahmad Kadyrovin henkivartiokaarti, mutta siitä tuli hänen poikansa Ramzan Kadyrovin hallinnon sisäministeriön erikoisjoukot. Joukko on tehnyt monia ihmisoikeusrikoksia.


title: Caspian Airlinesin lento 7908

text: Caspian Airlinesin lento 7908 oli reittilento Teheranista Iranista Jerevaniin Armeniaan. 15. heinäkuuta 2009 lennolla käytetty Tupolev Tu-154M syöksyi maahan noin 15 minuuttia nousun jälkeen. Kaikki koneessa olleet 153 matkustajaa ja 15 miehistön jäsentä menehtyivät.


title: Caspian Airlinesin lento 7908

text: Kone oli neuvostovalmisteinen Tupolev Tu-154M. Se oli rakennettu 1987, ja se palveli alun perin Ariana Afghan Airlines -yhtiötä kymmenen vuoden ajan. Vuonna 1998 kone vuokrattiin Caspian Airlinesille. Yleisesti iranilaisten lentoyhtiöiden kaluston kuntoa pidetään huonona. Iranilaisyhtiöiden on vaikea saada varaosia länsikalustoon vuodesta 1979 tapahtuneen islamistisen vallankumouksen jälkeen. Turmakone oli kuitenkin venäläinen.


title: Caspian Airlinesin lento 7908

text: Kone putosi 11.33 paikallista aikaa eli 16 minuuttia sen jälkeen, kun se oli noussut Teheranin Imaami Khomeinin kansainväliseltä lentoasemalta. Kone tuhoutui täysin. Molemmat koneen "mustat laatikot", lentotietotallennin sekä ohjaamon äänitallennin löydettiin.


title: Caspian Airlinesin lento 7908

text: Onnettomuus oli Iranin pahin siviili-ilmailuonnettomuus koskaan ja pahin ilmailuonnettomuus sitten vuoden 2003, jolloin sotilaskuljetuskoneen maahansyöksyssä kuoli 302 henkeä. Onnettomuus oli Tu-154 -koneille 57. ja viides tyypin iranilaiskoneelle.


title: Caspian Airlinesin lento 7908

text: Onnettomuuden aiheutti moottorin hajonnut kompressori, jonka palaset vaurioittivat koneen runkoa ja polttoaineputkia. Tästä seurasi tulipalo, joka levisi koneen sisään ja johti lopulta hallinnan menetykseen.


title: Al Keller

text: Al Keller (11. huhtikuuta 1920 Alexander, New York – 19. marraskuuta 1961 Phoenix, Arizona) oli yhdysvaltalainen Indianapolis 500 -kuljettaja. Hän osallistui kuuteen Indianapolis 500 -kilpailuun kausilla 1955–1959 ja 1961, joista 1950-1960 kuuluivat Formula 1 -sarjaan. Hän oli parhaimmillaan 11. vuonna 1958 Formula 1 -sarjaan luettavista kilpailuista ja kaikki kilpailut mukaan lukien viides vuoden 1961 kilpailussa. Keller kilpaili myös AAA- ja USAC-sarjoissa ollen kahdesti toinen Atlantassa 1956 ja Milwaukeella 1961.


title: Al Keller

text: Keller kilpaili myös NASCAR-sarjassa vuosina 1949–1956 voittaen kaksi kilpailua kaudella 1954. Hän oli myös ensimmäinen NASCAR-kuljettaja, joka voitti etuvetoisella autolla. Hän voitti vuoden 1954 Grand National -tiekilpailun Lindenin lentokentällä New Jerseyssä Paul Whitemanin omistamalla Jaguar-autolla.


title: Al Keller

text: Keller menehtyi Champ car -kilpailussa Arizona State Fairgroundilla vuonna 1961.


title: Jud Larson

text: Clarence Walter (Jud) Larson (21. tammikuuta 1923 Grand Prairie, Texas – 11. kesäkuuta 1966 Reading, Pennsylvania) oli yhdysvaltalainen moottoriurheilija. Hän osallistui Indianapolis 500 -kilpailuun kaksi kertaa kausilla 1958–1959. Hän oli kahdeksas vuoden 1958 kilpailussa. Larson kilpaili myös USAC-sarjassa vuosina 1956–1959 ja 1964–1965 voittaen 7 kilpailua. Hänet lasketaan myös F1-kuljettajaksi, koska Indy 500 oli osana F1-sarjaa vuosina 1950–1960. Larson kuoli Sprint car -kilpailussa Pennsylvaniassa. Samassa onnettomuudessa menehtyi Red Riegel.


title: Jud Larson

text: Larson valittiin vuoden 1992 National Sprint Car Hall of Fameen.


title: Imagination

text: Imagination oli brittiläinen kolmihenkinen soulia ja dancemusiikkia tehnyt yhtye. Yhtye tunnetaan erityisesti kappaleestaan ”Just an Illusion” vuodelta 1982.


title: Eugeniusz Lokajski

text: Eugeniusz Lokajski (14. joulukuuta 1908 Varsova – 25. syyskuuta 1944 Varsova) oli puolalainen yleisurheilija ja valokuvaaja. Lokajski otti Varsovan kansannoususta noin tuhat korvaamattoman arvokkaana pidettyä valokuvaa. Keihäänheitossa hän voitti Puolan mestaruuden 1934 ja sijoittui Berliinin olympialaisissa 1936 seitsemänneksi tuloksella 66,39 metriä.


title: Eugeniusz Lokajski

text: Lokajskin henkilökohtainen ennätys keihäässä oli 31. toukokuuta 1936 Varsovassa heitetty 73,27 metriä.


title: Eugeniusz Lokajski

text: Lokajski otti Varsovan kansannoususta muun muassa seuraavat valokuvat:


title: Lyciasalamandra luschani

text: Lyciasalamandra luschani (aikaisemmin myös "Salamandra luschani" eli "Mertensiella luschani") on salamanterien heimon "Lysiasalamandra"-sukuun kuuluva pyrstösammakkolaji. Lajia esiintyy Kreikassa ja Turkissa. Sen elinaluetta ovat lauhkeat mäntymetsät ja Välimeren-tyyppiset pensastot. Erityisesti lajia tavataan kivikkoisilta alueilta, joissa on paljasta kalkkikivikalliota. "Lyciasalamandra luschani" ei tule toimeen ihmisen muokkaamissa ympäristöissä. Se kuuluu uhanalaisiin lajeihin.


title: Lyciasalamandra luschani

text: Lajilla on ruiskuttamaan pystyviä rauhasia. Sen oletetaan ruiskuttavan myrkkyä, mutta sitä ei ole toistaiseksi osoitettu.


title: Jusu Karvonen

text: Jusu Karvonen (s. 17. tammikuuta 1993 Lahti) on suomalainen jalkapalloilija. Hän on pelipaikaltaan keskikenttäpelaaja.


title: Jusu Karvonen

text: Karvonen aloitti uransa Tampereen Ilveksessä, josta hän siirtyi Tampere Unitediin heinäkuussa 2009 vuoden 2011 loppuun asti kestävällä sopimuksella. Hän oli kuitenkin pelannut pääsarjaotteluita sekä Suomen Cupia Unitedissa jo ennen sopimuksen tekoa TamU:n ja Ilveksen yhteistyösopimuksen nojalla. Lisäksi hän on pelannut Tampere Unitedin akatemiajoukkueessa. Karvonen debytoi miesten sarjassa 23. heinäkuuta 2008 pelatussa PP-70–Ilves -ottelussa ollessaan vasta 15-vuotias.


title: Jusu Karvonen

text: Karvonen on vieraillut Eurooppalaisten suurseurojen, kuten Manchester Unitedin, RCD Espanyolin ja Internazionalen leireillä. Heinäkuussa 2010 Karvonen ilmoitti tehneensä 5 vuoden sopimuksen Italian kolmannella sarjatasolla pelaavan AS Taranto Calcion kanssa. Hän palasi Suomeen kesällä 2012 pelaten ensin Veikkausliigaa Valkeakosken Hakassa ja kasvattajaseurassaan Ilveksessä Kakkosta. Kaudelle 2013 hän teki sopimuksen Kakkosen Tampereen Pallo-Veikkojen kanssa.


title: Bagdadin rautatie

text: Bagdadin rautatie (, , ) oli 1600 kilometriä pitkä rautatie, jonka suunniteltiin yhdistävän turkkilaisen Konyan ja irakilaisen Bagdadin kaupungit kulkien nykyajan Turkin, Syyrian ja Irakin halki.


title: Bagdadin rautatie

text: Saksalaiset aloittivat radan rakentamisen 1800 luvun lopulla Turkissa ja rata valmistui vuonna 1940.


title: Bagdadin rautatie

text: Rautatien rahoituksesta ja insinöörityöstä vastasivat lähinnä saksalaiset pankit ja yhtiöt, jotka olivat aiemmin 1890-luvulla rakentaneet Anatolian rautatien, joka yhdisti Istanbulin, Ankaran ja Konyan. Radan valmistuminen olisi merkinyt Berliinistä Bagdadiin ulottuvaa rautatieverkkoa. Saksalaiset pyrkivät perustamaan Bagdadiin Persianlahden satamaa. Osmanien valtakunta puolestaan halusi säilyttää valtansa Arabiassa ja pyrki ulottamaan vaikutusvaltaansa Punaisen meren kautta Egyptiin, jota hallitsi Iso-Britannia. Saksalaiset hankkivat pääsyn ja omistajuuden Irakin öljykentille ja rautatie Basraan olisi merkinnyt helpompaa kulkua Saksan siirtomaavallan itäisiin osiin Suezin kanavan ohi.